Prinčevi - Blic Online\n"NOĆ PREMLAĆIVANJA" Stavili im poveze preko očiju, a onda je počeo horor: Kako su prinčevi TUČENI I UCENJIVANI tokom čistke bahatog princa\nPočetkom novembra 2017. godine, skoro 400 najmoćnijih ljudi Saudijske Arabije, među kojima su prinčevi, tajkuni i ministri, "pritvoreni" su u luksuznom hotelu "Ric Karlton" u Rijadu, a taj događaj je označen kao najveća i najspornija "čistka" u istoriji modernog kraljevstva.\nBahati prestolonaslednik je prošle godine pohapsio prinčeve i držao ih zatočene u hotelu, a sada je otkriveno i koliko im je NOVCA UZEO\nSaudijske vlasti kažu da su prikupile oko 107 milijardi dolara nagodbom sa prinčevima koje je Rijad pohapsio u novembru 2017. godine u navodnoj velikoj akciji borbe protiv korupcije.\nKAD SE SPOJE ESTRADA I PLAVA KRV Megan Markl NIJE JEDINA poznata ličnost koja je upecala princa\nIako su se nekada kraljevska venčanja ograničavala na udaju ili ženidbu za nekog daljeg rođaka ili prestolonaslednika, danas je situacija znatno drugačija.\nSećate se bogatih pohapšenih saudijskih prinčeva koji su držani zatočeni u luksuznom hotelu? Evo ŠTA JE S NJIMA\nPojedini članovi saudijske kraljevske porodice su i dalje u zatvoru, a možda su i ubijeni, godinu dana nakon što su pohapšeni u navodnoj velikoj akciji protiv korupcije koju je pokrenuo prestolonaslednik Mohamed bin Salman.\nOni su basnoslovno bogati, imaju titule PRINCA i upravo traže SRODNU DUŠU (FOTO)\nDok traju pripreme za novo kraljevsko venčanje u Velikoj Britaniji, mnoge devojke pate jer se princ Hari ženi. Međutim, u svetu postoji još mnogo prinčeva koji su poželjne neženje. Pogledajte u galeriji ko su oni.\nPOSTIGLI DOGOVOR SA VLADOM Većina privedenih saudijskih bogataša puštena na slobodu za BASNOSLOVNU CIFRU\nVećina onih koji su privedeni tokom akcije hapšenja u Saudijskoj Arabiji, pušteni su iz hotela "Ric-Karlton" u Rijadu, gde su bili u pritvoru pod optužbama za korupciju, izjavio je jedan saudijski zvaničnik.\nŠOKANTNA CIFRA Saudijski državni tužilac otkrio koliko su novca KORUMPIRANI PRINČEVI pokrali iz državnih rezervi\nDržavni tužilac Saudijske Arabije šeik Saud al Modžeb izjavio je danas da saudijske vlasti "na osnovu istraga obavljenih u poslednje tri godine procenuju da je najmanje 100 milijardi dolara pronevereno putem sistematske korupcije i prevara u poslednjih nekoliko decenija" u toj zemlji, prenosi Rojters.\nBITKA ZA PRESTO U Saudijskoj Arabiji uhapšeno na desetine ministara i PRINČEVA, među njima i MILIJARDERI\nSaudijski milijarder, princ Alvalid bin Talal, uhapšen je u velikoj akciji policije protiv korupcije, na čijoj meti se našlo desetine prinčeva i ministara ove zemlje. Vlada Saudijske Arabije za sada je samo saopštila da je istraga zbog korupcije u toku, a državni mediji javljaju da je uhapšeno 11 prinčeva i 38 bivših ministara, poslanika i biznismena.\nUhapšeno 11 saudijskih prinčeva i desetina ministara\nU Saudijskoj Arabiji je, po nalogu novoformiranog Komiteta za borbu protiv korupcije, uhapšeno 11 tamošnjih prinčeva, četiri aktuelna ministra i desetina bivših ministara, javila je televizija "Al Arabija", a prenosi Rojters.\nSaudijski prinčevi po filmskim scenarijima OTIMANI PO EVROPI i od tada im se GUBI SVAKI TRAG\nU poslednje dve godine nestala su tri saudijska princa koja su živela u Evropi, svi ključne figure u Vladi Saudijske Arabije, a postoji dokaz da su svi oteti i poslati nazad u svoju zemlju, piše BBC. Od tada se o njima ništa nije čulo.\nU KONAKU SU LEŽALA TELA SOFIJE I FRANCA FERDINANDA Mesto gde su odsedali prinčevi i sultani prepušteno ZUBU VREMENA\nKonak, četvrti i poslednji saraj, izgradio je Topal Šerif Osman-paša u sarajevskom naselju Bistrik, dok su ostala tri izgorela. Objekat je dovršen u novembru 1869. godine, a gradili su je splićani Franje Linardov i Franjo Moise.\nIMPERIJA UZVRAĆA UDARAC Prinčevi Vilijam i Hari na snimaju filma "Ratovi zvezda"\nBritanski prinčevi Vilijam i Hari posetili su danas snimanje novog nastavka filmskog serijala "Ratovi zvezda" gde su ukrstili svetleće mačeve i zagrlili Čubaku.\nPRINČEVI U KAFANI Kako su mladi Karađorđevići proslavili Božić\nIako je Božić praznik koji se provodi u krugu porodice i u domu, prinčevi Aleksandar III i Petar III Karađorđević, naslednici Aleksandra II Karađorđevića proslavili su ga u zadimljenoj kafani.\nIŽIVLJAVANJE ARAPSKIH MILIJARDERA Kod kuće pristojni, na Zapadu raskalašni\nTajni život arapskih plejboja je u Emiratima tabu tema, o kojoj se ne priča. Na zapadu, pak, to ne predstavlja nikakvu tajnu, tim pre što ti isti prinčevi od vrelog leta u Emiratima beže u Evropu i SAD, gde troše basnoslovne sume novca na svoje hirove.\nPRINČEVI U TORNJU Da li će najpoznatiji "hladni slučaj" u istoriji biti rešen posle 500 godina?\nTo je možda najveći "hladni slučaj", ili nerešeno ubistvo, u istoriji: ko je odgovoran za smrt dvojice britanskih prinčeva u londonskom Taueru. Oni istoričari koji misle da će nestanak ovih prinčeva za uvek ostati misterija, neka razmisle ponovo.\nPrestolonaslednik želi snajke iz Srbije, a ni sinovi nemaju ništa protiv\nBio bih najsrećniji kada bi se moji sinovi Filip i Petar ugledali na brata Aleksandra, pa i oni našli devojku iz Srbije, kaže prestolonaslednik Aleksandar Karađorđević za "Blic".\nPrinčevi Vilijam i Hari učestvovali u odbrani od poplava\nBritanski prinčevi Vilijam i Hari pomagali su danas u odbrani od poplava sela Dačet, na obali Temze.\n(VIDEO) "NIJE VALJDA DA TO RADIŠ?!" Nataša Bekvalac iznenadila mamu potezom na imanju u Čeneju - a onda je usledilo neočekivano


Zlatna buklija: Nagrađeni filmovi Danice Mirić i Slađana Stojanovića - VranjeNET\nScena iz filma "Dejan"\nNa 13. Međunarodnom festivalu dokumentarnog filma “Zlatna buklija”, koji se održava u Velikoj Plani, Gran Pri za produkciju pripao je Radio Televiziji Srbije\nMeđu nagrađenim radovima su i filmovi “Vladimir” Danice Mirić i “Dejan” Slađana Stojanovića, proizvedeni u produkciji vranjskog dopisništva RTS. Na ovogodišnji festival prijavljeno je više od 300 filmova iz zemlje i inostranstva.\nFilm “Dejan” portretiše Dejana Škarića, sveštenika Srpske pravoslavne crkve, koji pored svog poziva ima još jednu veliku ljubav…\nFilm “Vladimir” govori o Vladimiru Kastilju Gamboi, Kubancu koji slika portrete na neobičnim površinama. Spletom životnih okolnosti dolazi u Srbiju, poput migranata iz bliskoistočnih zemalja boravi u Prihvatnom centru u Preševu, i tu nastavlja da stvara.\nDanica MiricDopisništvo RTSSlađan Stojanović Frenki


NOĆ U BEOGRADU Dve saobraćajne nezgode, IZBODEN MIGRANT\nU Beogradu su se u toku noći dogodile dve saobraćajne nezgode i došlo je do napada hladnim oružjem.\nMigrant starosti oko 20 godina zadobio je povrede hladnim oružjem u ulici Gavrlia Principa, oko 22:41 časova.\nHitna pomoć je do 07:00 časova imala 93 intervencije, od kojih 11 na javnom mestu.\nU toku jučerašnjeg dana, Hitna pomoć je imala 142 intervencije, od kojih 47 na javnom mestu. Dogodilo se osam saobraćajnih nezgoda u kojima nije bilo težih trauma.\nČUDNA NOĆ U BEOGRADU Jedna saobraćajna nezgoda, Hitnoj se najviše javljali ljudi zbog NESANICE\nNoćas u Beogradu tri saobraćajne nezgode, šestoro lakše povređeno\nNOĆ U BEOGRADU Tri saobraćajne nezgode, dve osobe lakše povređene\nČetiri osobe lakše su povređene noćas u tri saobraćajna udesa u Beogradu.


Od 1947. godine iz te škole izašlo je više od 22 hiljade svršenih srednjoškolaca\n2564 pregleda\t0 komentar(a)\nTokom jednog vijeka postojanja Srednja stručna škola u Bijelom Polju je više puta mijenjala mijenjala naziv, programsku strukturu i orijentacije, ali nikada nije prestajala da radi.\n“Tada je, po odluci Ministarstva Kraljevine Srba, Hrvata i Slovenaca, na inicijativu Kola srpskih sestara, osnovana Ženska zanatska škola. Ona je radila sve do 1947. godine, kada se osniva Škola za učenike u privredi i zanatstvu i Poljoprivredna škola opšteg tipa. Školske 1953. godine osnovana je Škola za učenike u privredi, a 1968/69. Školski centar, dok 1980. godine dolazi do stvaranja Obrazovnog centra 'Miloje Dobrašinović', koji su činili Gimnazija i Školski centar i tako radi sve do 1991. godine, kada se integriše, i iz njega nastaju tri škole, Gimnazija 'Miloje Dobrašinović', Mještovita srednja škola i Školski centar, dok u januaru 2005. godine dobija sadašnji naziv JU Srednja stručna škola,” kazao je Kljajević.\nI pored teških teških perioda početkom devedesetih, zbog ratnog okruženja, inflacije,sankcija i NATO bombardovanja, škola nikada nije prestajala da radi.\n"Sto godina rada jedne škole je nešto što je na ovim našim prostorima ostavilo dubokog traga i ogromnog kadra pogotovo u periodu kada je Bijelo Polje imalo jaku industriju i imao izraženu potrebu za tim kadrovima. Vremena su se promijenila, naš grad nije ono što je nekada bio. Naši učenici kao svi sa sjevera odlaze, najviše put inostranstva, međutim, diplome koje su stekli ovdje omogućavaju im kada dođu na zapad i pruža im mogućnost da tamo nađu sasvim solidan posao”, kazao je profesor Furtula.\nSrednja stručna škola Bijelo PoljeŠkolski centarVidran KljajevićBožo LjujićIrena MadžgaljRasko Kasumović\n25.06. 08:10 h\t49379\n25.06. 08:40 h\t44194\n24.06. 20:11 h\t40171\n24.06. 20:14 h\t23148\n24.06. 17:31 h\t22912\n25.06. 09:46 h\t224\n25.06. 08:40 h\t44


Osmani: Kosovo i Litvanija jačaće partnerstvo, suverenitet štitimo po svaku cenu - Kosovo Online\nOsmani: Kosovo i Litvanija jačaće partnerstvo, suverenitet štitimo po svaku cenu\n14. Maj 2022. • 10:46\nKosovska predsednica Vjosa Osmani izjavila je da će Litvanija i Kosovo nastaviti da jačaju partnerstvo i da po svaku cenu štite slobodu, demokratiju i suverenitet, prenosi Ekonomija onlajn.\nTokom posete Litvaniji, Osmani je obišla centar za registraciju izbeglica, gde je razgovarala sa ukrajinskim izbeglicama i poručila da je Kosovo pokazalo solidarnost sa Ukrajinom jer je kosovski narod, na sličan način kao i ukrajinski, "iskusio užas rata, genocida i prisilnog iseljavanja iz svojih domova".\nOna je rekla da je Kosovo pokazalo solidarnost sa Ukrajincima, čemu su se pridružili svi slobodoljubivi narodi sveta.\nKosovska predsednica je položila venac u znak sećanja na poginule u nastojanju da se obnovi sloboda i demokratija u Litvaniji, podsećajući na njihovu hrabrost koja je postavila temelje današnje slobodoljubive i demokratske Litvanije.\nPred grupom akademika i studenata Instituta za međunarodne odnose i političke nauke Univerziteta u Viljnusu, Osmani je govorila o zaštiti demokratije. Ona je navela da je "ruski varvarski i genocidni rat u Ukrajini dokaz da međunarodni sistem zasnovan na pravilima, slobodi i suverenitetu, kao i našim zajedničkim demokratskim vrednostima, nikada ne treba uzimati zdravo za gotovo".\n"Kao dve zemlje koje su se dugo suočavale sa agresorima, Litvanija i Kosovo će nastaviti da jačaju partnerstvo i štite po svaku cenu slobodu, demokratiju i suverenitet", rekla je Osmani.\nOna je posetila i grad Kaunas u Litvaniji, koji je ove godine Evropska prestonica kulture, gde se sastala sa gradonačelnikom Visvaldasom Matijošaitisom i posetila Nacionalni muzej umetnosti.\nKosovo Litvanija Ukrajina Vjosa Osmani suverenitet poseta\nOsmani na sastanku sa premijerkom Litvanije zatražila podršku za članstvo Kosova u SE\nKosovsku predsednicu Vjosu Osmani primila je premijerka Litvanije Ingrida Šimonite, a tom prilikom Osmanijeva je zatražila pomoć za prijem u Savet Evrope, prenosi Ekonomija onlajn.\nOsmani: Kosovo je oličenje vrednosti na kojima se temelji Savet Evrope\nOsmani: Zahvalni smo Litvaniji na podršci po pitanju članstva Kosova u međunarodnim institucijama


АМЕРИКА ГРАДИ обруч око Русије и Кине! ОВО ЋЕ СКУПО ПЛАТИТИ\nAMERIKA GRADI obruč oko Rusije i Kine! OVO ĆE SKUPO PLATITI\nPodseća se i da su saveznici Vašingtona u Indopacifičkom regionu Tajland, Južna Koreja, Japan, Filipini, Australija i Novi Zeland, dok su među partnerima Indija, Šri Lanka, Indonezija, Malezija, Brunej „i mnoge druge“.\n„U fokusu strategije nacionalne bezbednosti SAD jeste povratak rivalstva između velikih sila. Najozbiljnije pretnje dolaze iz Kine i Rusije“, istaknuto je na sajtu Ministarstva odbrane. Pritom se ističe da NR Kina predstavlja najveću opasnost za Vašington.\n„Vojna strategija Kine je deo nacionalnog pristupa te zemlje. Pored svoje vojne moći, Peking koristi diplomatske puteve, politički uticaj i ekonomske mere. Kineska inicijativa ’Pojas i put‘ je pokušaj, procenjen na bilion dolara, da se zameni sadašnji međunarodni sistem, koji tako dobro služi Indopacifičkom regionu od 1945. godine, sistemom u kome će glavnu ulogu igrati Kina“, rečeno je u izjavi Pentagona.\nPrema rečima Konstantina Blohina iz Centra bezbednosti Ruske akademije nauka, Vašington povezuje „rusku i kinesku pretnju“ sa širenjem partnerstva SAD i drugih država u regionu, kako bi objasnio svoje aktivnosti usmerene na povećanje uticaja u ovom delu planete.\n„SAD vide vojni potencijal Rusije kao pretnju svojoj bezbednosti, jer je ona fizički sposobna da napadne Sjedinjene Države. Pritom, Kina se smatra dugoročnom pretnjom, jer ova zemlja već sada upućuje izazov Vašingtonu u ekonomskoj sferi i predstavlja konkurenciju SAD“, objašnjava Blohin.\nPodsetimo, ruski premijer Dmitrij Medvedev izjavio je u intervjuu za list „Bangkok post“ da SAD pokušavaju da povećaju svoj uticaj u jugoistočnoj Aziji, koristeći koncepciju „slobodnog i otvorenog Indopacifičkog regiona“.\nAnalitičari ističu da je Vašington u poslednje vreme više puta pokušao da poveća broj najbližih saveznika u Indopacifičkom regionu, što je bio cilj i slične turneje po istočnoj Aziji koju je Esper imao u avgustu.\nTada je šef Pentagona posetio Mongoliju i sreo se sa ministrom odbrane Nijamaginom Enhboldom. Oni su razgovarali o „zajedničkim vrednostima za SAD i Mongoliju“, a Esper je izjavio da su SAD ponosne na status važnog partnera Mongolije i da će sarađivati sa tom zemljom „da bi ojačali odnose i postigli svoje ciljeve“.\nNakon toga, Esper je otputovao u Južnu Koreju, a posle posete Seulu je izjavio da će dve zemlje nastaviti „da se drže zajedno, kako bi podržale koncepciju slobodnog i otvorenog Indopacifičkog regiona“.\nVeć krajem avgusta su iz američke Agencije za odbrambenu i sigurnosnu saradnju izjavili da je Stejt department odobrio prodaju Japanu 73 rakete sistema za protivraketnu odbranu u iznosu od 3,29 milijardi dolara. Istaknuto je da bi ovaj sporazum trebalo da ojača nacionalnu bezbednost SAD, zahvaljujući povećanju odbrambenih sposobnosti „važnog saveznika“ u Azijsko-pacifičkoj regiji.\nU septembru je Bela kuća produžila bilateralni sporazum o vojnoj saradnji sa Singapurom. Dokument će važiti do 2035. godine i u skladu sa njim Vašington može da koristi vojne baze Singapura u svoje svrhe.\nPo mišljenju Andreja Sidorova, Sjedinjene Države povećavajući vojnu saradnju sa zemljama kao što su Japan, Singapur, Mongolija i Indija, postepeno „grade obruč obuzdavanja“ Rusije i Kine.\n„Međutim, ako Vašington tamo postavi rakete srednjeg dometa, kao što je to predlagao Esper, on će time stvoriti direktnu pretnju za Kinu i Rusiju. I naravno, Moskva će biti prinuđena da odgovori na taj potez“, istakao je analitičar.\nPrema rečima Sidorova, američka geopolitička strategija podrazumeva akcenat na saradnju sa priobalnim državama regiona, uključujući i vojnu saradnju. Kako kaže, na taj način SAD nastoje da spreče liderstvo Kine u Azijsko-pacifičkom regionu.\n„Glavni akcenat će biti na državama koje su već povezane sa SAD u okviru vojno-političkih alijansi, uključujući Japan, Južnu Koreju, Australiju i Indiju. Tajland je takođe proamerički, jer su tamo smeštene vojne baze Sjedinjenih Država“, rekao je ekspert.\nPeking je, sa svoje strane, oštro kritikovao inicijativu ministra odbrane SAD da se postave rakete srednjeg i kratkog dometa u Indopacifičkom regionu. To je izjavio ministar spoljnih poslova Kine Van Ji, obraćajući se Generalnoj skupštini UN.\nRusija je takođe osudila plan Sjedinjenih Država za raspoređivanje ovog oružja. Vladimir Putin je 19. septembra uputio mnogim državama, uključujući i države-članice NATO-a, poruku sa predlogom za uvođenje moratorijuma na postavljanje raketa, koje su deo RSMD, u Evropi i drugim regionima.\nPo mišljenju Konstantina Blohina, čisto ekonomski gledano, SAD će u Aziji izgubiti od Kine, koja sada aktivno popunjava praznine i potiskuje Vašington.\n„Zbog toga je jedini način da Bela kuća nekako kompenzuje taj neuspeh, da jača vojnu saradnju sa drugim zemljama u regionu“, izjavio je analitičar.\n„U ovoj fazi Moskva već pomaže Pekingu da izgradi sistem upozoravanja na lansiranje raketa, što ukazuje na visok nivo interakcije između država“, konstatovao je ekspert.\nMeđutim, Blohin nije isključio mogućnost da Vašington ipak može da uspe da rasporedi rakete srednjeg i kratkog dometa u Aziji.\n„Nivo militarizacije u regionu će se povećati. Istovremeno, konkurencija u Azijsko-pacifičkom i Indopacifičkom regionu će postati jaka i beskompromisna, zato što će vojno-politički centar sveta biti upravo tamo“, zaključio je analitičar.\nDandanas obruči nisu više što su bili!Cure na sve strane!\nIstina je da je USA okupila oko sebe brojne saveznike,maltene cijeli svijet!Biblija u Otk.19.17,kaže:-Zatim opazih zvijer s kraljevima Zemlje,i njihove vojske,skupljene da zametnu rat protiv onoga koji jaše na konju,i protiv njegove vojske"!Pa nek svatko misli što hoće,a i nastavak se može pročitati odmah dalje!


Crna Gora: Nasilje nad starima je tabu tema\nO nasilju nad starima u Crnoj Gori se javno ne govori i tek po neki naslov ili vijest u medijima ukazuje da taj problem postoji iako se do danas niko nije bavio njegovim razmjerama u crnogorskom društvu. Bez zvaničnih podataka o broju žrtava tog nasilja ili bilo kakve evidencije o tome, humanitarna organizacija Karitas kreće u istraživanje koje bi trebalo da pokaže koliko je zlostavljanje i zanemarivanje starih prisutno i koliko su oni spremni da prijave to nasilje.\nPosljednjih se godina i država i mediji kao i dobar dio civilnog sektora isključivo bave borbom protiv nasilja u porodici i u tom konktekstu najčešće se pominje nasilje nad ženama i djecom.\nNo, u njegovoj sjenci još negdje sakriveno u nečemo što je u Crnoj Gori i dalje tabu tema nalazi se nasilje nad starim osobama.\n"Ovo jeste jedna potpuno nova tematika za naše društvo, još uvijek nedovoljno istražena i na žalost nema dovoljno podataka o tome u kojoj je mjeri zlostavljanje i zanemarivanje prisutno, koji su oblici najučestaliji u našem društvu, ko su počinioci nasilja", kaže Marko Đelović iz Karitasa.\nNo neki pokazatelji ipak govore da građani prepoznaju nasilje nad starima i smatraju da je ono itekako prisutno, kaže Sanja Rakić iz Karitasa.\n"Imali smo prošle godine jednu anketu neformalnog tipa među građanima i vidjeli smo da je zlostavljanej starih itekako prisutno. Možda ne i toliko fizičko zlostavljanje koliko to zanemarivanje psihičko, finansijsko tako da među ljudima generalno postoji stav da je zlostavljanej starih kod nas itekako prisutno", pojašnjava Rakić.\nIskustvo rada na terenu predstavnika Karitasa pokazuje da mnoge stare osobe ne pričaju o svojim problemima zbog sramote, straha od osvete ili zbog činjenice da su nasilnici najčešće članovi njihove porodice, djeca, unuci ili rođaci.\nStari se prema kazivanju predstavnika Kaeritasa plaše da će ih smjestiti u starački dom a neki i ne shvataju da su zlostavljani:\n"Vrlo bitan segment ove cijele priče jeste i spremnost samih žrtvi da o tome govore. Kako su relacije u porodici vrlo kompleksne a kako imamo iskustvo nastanak zlostavljanja i zanemarivanja najčešće kreće iz porodice u tom dijelu ima velikih poteškoća da se o tome govori", ističe Đelović.\nIskustva iz inostranstva i okruženja pokazuju da su stare osobe najčešće izložene psihičkom zlostavljanju, finansijskom, fizičkom, seksualnom zlostavljanju i zanemarivanju. Neke oblike zlostavljanja je lako primijetiti dok drugi oblici mogu biti suptilniji i kompleksniji pa ih starije osobe duže trpe.\nŽivimo u vremenu u kojem ima puno problema u odnosima među ljudima koji su sve više fokusirani na sebe i ne mare mnogo za moralne vrijednosti.\n"Današnji čovjek je više okrenut sebi tako da u različitim momentima, u različitim situacijama smo svjedoci toga da egocentrizam koji postaje dominantna pojava, guši altruizam koji predstavlja humanost u odnosima među ljudima. To je prilično zabrinjavajuće i mislim da je izvor mnogih nasilja i nepravde koje jače čine slabijima, bilo da s eradi o nasilju nad djecom, ženama, starijima, bolesnima", upozorava nadbiskup Barski Zef Gaši.


Privrednici iz dijaspore važan investicioni potencijal – ASinfo Portal\nPrivrednici iz dijaspore važan investicioni potencijal\n09.04.2022. / 13:15\nBANJALUKA – Poslovni forum “Povezivanje privrednika u rasijanju i matici – prilike i izazovi”, koji je danas otvoren u Banjaluci, okupio je više od 100 učesnika s ciljem da privuče što više privrednika iz dijaspore da ulažu u maticu.\n“Privrednici iz dijaspore su značajan investicioni potencijal za Srpsku, jer je evidentno da su opštine u kojima su oni ulagali u prethodnom periodu imale značajnu stopu privrednog rasta, kao i povećan broj zaposlenih”, naglasio je Račić.\n“Skoro sve i jedna lokalna zajednica u Republici Srpskoj ima definisane poslovne zone koje se pod veoma povoljnim uslovima mogu ponuditi našim predstavnicima iz dijaspore, kao i pozitivan poslovni ambijent sa poreskim stopama nižim nego u regionu”, naveo je Račić.\n“Veoma je značajna dobra saradnja sa lokalnim vlastima, kao i napori da se smanje problemi oko papirologije koja je potrebna za pokretanje i vođenja biznisa”, istakao je Stevanović.\n“Zajedno ćemo pokušati pronaći odgovore kako i šta treba učiniti da bude što manji odliv, a što veći priliv ljudi u naše zemlje”, rekla je Stojanovićeva.\nForum su organizovali Udruženje “Koreni” Banjaluka, banjalučka Privredna komora i Udruženje srpskih privrednika Švajcarske, pod pokroviteljstvom predsjednika Srpske Željke Cvijanović.\nForumu prisustvuju ministar za evropske integracije i međunarodnu saradnju Republike Srpske Zlatan Klokić, generalni konzul Srbije u Banjaluci Miloš Vujić, gradonačelnik Banjaluke Draško Stanivuković i drugi gosti. Srna\nTagovi: dijasporagoran racicposlovni forum\nNajk napušta Rusiju\nNaftaši u BiH ne razmišljaju o pojeftinjenju goriva


Staša Kočarac o članstvu u NATO\nPredsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac poručio je povodom pritisaka da Republika Srpska prihvati put BiH u NATO da se "bez srpskih ruku u Sarajevu nište ne može usvojiti".\nPrema njegovim riječima, srpski predstavnici iz Republike Srpske imaju sve mehanizme u svojim rukama da ne dopuste usvajanje dokumenata o članstvu BiH u NATO u zajedničkim institucijama, prenose "Večernje novosti".\n"Bitno je samo reći ko je za, a ko protiv ili ići dalje i izvlačiti iz naftalina ko je nekada od političara bio za NATO, a ko protiv i unedogled", rekao je on.\nVuković je ocijenio da je u BiH obesmišljena svaka politika jer se na terenu političari "gađaju" ucjenama u vezi sa NATO, a prije svih sarajevska politička elita.\n"Ako nema ucjena u vezi sa članstvom u NATO iz Sarajeva prema Banjaluci, onda će ucjenjivati oko Dana Republike", ukazao je Vuković.\nStaša Košarac NATO Sarajevo\nStranke iz Republike Srpske složne


„Ulaskom u NATO, Srbija bi pokvarila svoje dugogodišnje prijateljske odnose sa Rusijom“\n„Ulaskom u NATO, Srbija bi pokvarila svoje dugogodišnje prijateljske odnose sa Rusijom“\nO odnosima Srbije sa Rusijom, NATO i EU, rešavanju „kosovskog problema“ i rada poslaničih grupa prijateljstva dve zemlje, u intervjuu za „Parlamentarnu gazetu“, glasilo državne Dume Ruske Federacije, govorio je potpredsednik Narodne skupštine Republike Srbije i potpredsednik Demokratske stranke Srbije (DSS) dr Nenad Popović.\nPotpredsednik ste Skupštine Srbije već godinu dana. Kako ocenjujete rad parlamenta u ovom periodu?\nPopović: Skupština Srbije je za godinu dana donela niz važnih zakona i rad učinila značajno transparentnijim. Formirano je i nekoliko novih, važnih odbora, poput Odbora za kontrolu službi bezbednosti. Posebno sam zadovoljan činjenicom da je u ovom sazivu Skupštine Srbija dobila status posmatrača u Parlamanetarnoj skupštini Organizacije dogovora o kolektivnoj bezbednosti (ODKB) i da smo ratifikovali više bilateralnih sporazuma sa Rusijom, o obnovi železničke infrastrukture, izvoznom kreditu, isporukama prirodnog gasa…\nPredsednik ste poslaničke Grupe prijateljstva sa Rusijom. Kako izgleda rad grupe? Šta ste uspeli da uradite, a šta je u planovima?\nPopović: Poslanička grupa prijateljstva sa Rusijom najbrojnija je u Skupštini Srbije i ima 60 članova. Oni dolaze iz gotovo svih partija što je najbolji dokaz značaja koji srpski parlamentarci pridaju saradnji sa Rusijom. Zadatak grupe prijateljstva je da ohrabruje državne organe, privredu, kulturne i naučne institucije, organe lokalne samouprave da sarađuju. Za kratko vreme uspeli smo da uradimo dosta stvari. Prvi sastanak grupe održan je u Ambasadi Ruske Federacije gde je članove grupe primilo celokupno rukovodstvo ambasade na čelu sa Njegovom ekselencijom, ambasadorom Aleksandrom Vasiljevičem Čepurinom. Dogovoreno je nekoliko značajnih projekata. Na predlog ambasadora Čepurina uskoro bi za poslanike Skupštine Srbije trebalo da počne kurs ruskog jezika. Svi narodni poslanici su u redovnim kontaktima sa svojim kolegama iz svih zemalja sveta i znanje ruskog jezika bi još više doprinelo učvršćivanju tih veza. Za jesen je planiran sastanak sa ruskim privrednicima u Beogradu kako bi razgovarali o privrednoj saradnji i unapređenju ambijenta za ruske investicije u Srbiji. Potpredsednik Vlade Srbije i ministar za unutrašnju i spoljnu trgovinu i telekomunikacije Rasim Ljajić i predstavnici Grupe prijateljstva sa Rusijom sastali su se u Moskvi sa ministrom industrije i trgovine Rusije Denisom Manturovim kao i ministrom poljoprivrede Nikolajem Fjodorovim. Razgovarali smo o mogućnostima za povećanje robne razmene sa posebnim akcentom na povećanje izvoza Srbije u Rusiju. Na inicijativu Grupe prijateljstva delegacija Ministarstva poljoprivrede Rusije, na čelu sa zamenikom ministra Pavelom Semenovim, posetila je Srbiju i razgovarala sa članovima naše vlade. Ovim susretima prisustvovali su brojni privrednici iz obe zemlje i već su učinjeni konkretni koraci za unapređenje privredne saradnje. Takođe, imali smo čast da u Skupštini Srbije ugostimo Valerija Aleksejeva, predsednika Fonda jedinstva pravoslavnih naroda, predstavnike političko – privredne delegacije upravnog okruga Noginsk, Moskovske oblasti, kao i mnoge druge prijatelje iz Rusije. Sa kolegom Vadimom Kuminom, predsednikom Grupe prijateljstva sa Srbijom ruske Dume uspostavljena je saradnja i očekujem da, osim zajedničkog sastanka dve grupe, ideje, kojih je sa obe strane zaista mnogo, vrlo brzo počnu da se realizuju.\nU aprilu ove godine Srbija je postala posmatrač u PS ODKB, u maju predsednici Putin i Nikolić su potpisali Sporazum o strateškom partnerstvu, blizu smo ugovora o kupovini “MiG-29”, do kraja godine će početi izgradnja “Južnog toka”, nije isključena i nova poseta Srbiji predsednika Rusije. Da li odnosi dve zemlje mogu biti još bolji?\nPopović: Svi ovi konkretni koraci na poboljšanju naših odnosa su veoma važni i rezultat su višegodišnjeg delovanja različitih srpkih vlada. Na potpisivanju Deklaracije o strateškom partnerstvu radilo se nekoliko godina i ona ima posebnu simboliku jer dokazuje da srpske vlade različitih političkih orijentacija mogu zajedno da rade za dobro zemlje i ka istom cilju. Ali, bez obzira na napredak, mislim da saradnja može da bude još bolja. Naša vlada i skupština moraju da naprave desetogodišnju strategiju koja će jasno definisati naše ciljeve u političkim i ekonomskim odnosima sa Rusijom. U političkom smislu strategija bi bila bazirana na našem opredeljenju da kao država ostanemo politički i vojno neutralni, a u ekonomskom smislu bi odredila korake za unapređenje saradnje dve zemlje u svim oblastima privrede.\nKosovo i Metohija je sastavni deo teritorije Srbije po Ustavu Srbije. To je i Vaš lični stav kao i stav većine Srba. Za gotovo 100 zemalja širom sveta nije tako. Posle 19. aprila izgleda da see KiM ubrzano kreće ka granicama takozvane prištinske Vlade. Smatrate li da Kosovo je izgubljeno za Srbiju?\nPopović: Kosovo i Metohija je po Ustavu sastavni deo Srbije, kao i po međunarodnom pravu i Rezoluciji 1244 Saveta bezbednosti UN. Lično smatram da je prethodna srpska vlada načinila ogromnu i nenadoknadivu štetu kada je 2010. godine izmestila pregovore o Kosovu i Metohiji iz Ujedinjenih nacija – gde je Srbija imala nezamenljivu i nemerljivu podršku Rusije – i premestila ih pod okrilje Evropske unije koja je pristrasni posrednik na strani Albanaca. To je bila velika greška, jer ono što nije uspelo NATO bombama, da se Kosovo odvoji od Srbije, uspelo je briselskim sporazumima kojima se zaokružuje i legalizuje secesija Kosova i Metohije. Zato smo mi, poslanici iz Demokratske stranke Srbije, tražili od Ustavnog suda Srbije da odbaci kao neustavne sve potpisane dogovore sa Prištinom, a od vlasti da proces pregovora vrati pod okrilje SB UN. Ako se Srbija jednom odrekne Kosova, onda bi to imalo strahovite posledice za budućnost zemlje, za naše nacionalno samopoštovanje i opstanak našeg naroda. Moramo se konačno suočiti sa istinom da Evropska unija nije prijatelj Srbije kada je u pitanju Kosovo i Metohija, i da svaka država pa tako i Srbija mora da odbrani svoje dostojanstvo, svoju državnost i svoj narod.\nKako ocenjujete stav Rusije i perspektive rusko-srpskih odnosa po pitanju Kosova i Metohije?\nPopović: Stav Rusije po pitanju Kosova i Metohije najbolje je pokazao predsednik Putin kada je 2007. godine, posle pisma koje mu je uputio Vojislav Koštunica, zapretio vetom u Savetu bezbednosti i blokirao plan Martija Ahtisarija o nezavisnosti Kosova. Taj čin narod Srbije nikada neće zaboraviti. Taj istorijski događaj pokazuje da Rusija veoma konkretno pomaže Srbiji oko Kosova i Metohije, ali šta će učiniti zavisi samo i isključivo od Srbije. Ne mogu Rusi da budu veći Srbi od Srba.\nŠta mislite o eventualnom pridruživanju Srbije Evropskoj uniji?\nPopović: Uvažavam države članice Evropske unije kao značajne spoljnotrgovinske partnere, koji čine 58 odsto spoljnotrgovinske razmene Srbije. Sa druge strane, oduvek sam se zalagao za usvajanje onih evropskih zakona koji mogu da doprinesu da naše društvo bude politički, pravno i ekonomski uređenije. Međutim, mnoštvo drugih argumenata jasno govore da je za Srbiju i očuvanje njenih suštinskih državnih i nacionalnih interesa najcelishodnije da odustane od procesa integracija u EU i da proglasi političku neutralnost. Ovakav stav se zasniva na prilično velikom iskustvu Srbije u odnosima sa EU, jer kao što znate, Srbija je posle 2000. godine krenula putem evropskih integracija. Srbija je imala krajnje dobre namere prema Evropskoj uniji, ali je Brisel to zloupotrebio postavljajući uslove koje nijednoj zemlji nije postavljao – da razori svoju državnost i da se odrekne dela teritorije. Da je Brisel odmah na početku evropskih integracija saopštio da računa na Srbiju bez Kosova i Metohije, niko ne bi imao pravo da govori o zloupotrebi poverenja. Ali nakon što je 2008. godine Brisel stao iza protivpravne odluke o proglašenju jednostrane nezavisnosti Kosova i poslao svoju misiju Euleks na Kosovo i Metohiju, a 22 zemlje EU priznale lažnu državu Kosovo, postalo je jasno da Srbija ne može da nastavi dalje u EU. Umesto podređenog i neprestano ucenjivačkog odnosa, Srbija treba da uspostavi politiku čistih računa i međusobno obostranog interesa sa EU. A to je moguće samo ako Srbija za svoj cilj proglasi političku neutralnost umesto dosadašnjeg cilja da bude članica EU.\nKao i većina ljudi u Srbiji imate dosledan lični stav prema NATO. Da li morate da ublažite nekad svoje mišljenje kao potpredsednik Skupštine, na primer, tokom zvaničnih razgovora sa parlamentarcima iz NATO zemalja? Šta im kažete tom prilikom?\nPopović: Protivim se ulasku Srbije u NATO, kao uostalom i preko 80 odsto građana moje zemlje. Parlamentarcima iz NATO zemalja u svakoj prilici kažem da je odluka o pristupanju tom savezu isključivo naše unutrašnje nacionalno i državno pitanje. Srbija je odlukom Narodne skupštine vojno neutralna zemlja koja želi da bude slobodna, sarađuje sa svima, bez razlike. Svaka druga opcija je u suprotnosti sa srpskom istorijom, tradicijom, ali pre svega voljom naroda. S druge strane, Srbija je svesna da bi ulaskom u NATO naši odnosi sa Rusijom mogli da budu ugroženi. A zašto bismo dovodili u pitanje saradnju sa zemljom koja je vekovni prijatelj Srbije i koja je pružala najveću pomoć našoj zemlji u Prvom svetskom ratu, u Drugom svetskom ratu, tokom sankcija koje su uvedene za vreme rata na prostoru bivše SFRJ, ali i tokom NATO bombardovanja od koga je stradalo oko 10.000 naših sunarodnika.\nDoktor ste ekonomije i jedan od najbolih srpskih stručnjaka u ovoj oblasti. U svojoj akademskoj karijeri objavili ste osam knjiga i preko 120 naučnih radova. Kako biste ocenili nivo srpsko-ruskih ekonomskih odnosa? Šta biste posebno istakli u toj oblasti?\nPopović: Ukupna robna razmena između Srbije i Rusije u 2012. godini iznosila je 2,72 milijarde dolara. Naša ekonomska saradnja je na visokom nivou, ali ona može da bude još bolja. Naša zemlja je jedina zemlja na svetu koja ima Sporazum o slobodnoj trgovini sa carinskom unijom koju čine Rusija, Kazahstan i Belorusija. To je tržište od 200 miliona ljudi gde mi praktično sve naše proizvode možemo da izvozimo bez carina. Izlazak na ovo tržište je jedinstvena šansa za oporavak srpske privrede i to polako počinju da shvataju i država i privrednici. Takođe, sporazum je velika šansa za privlačenje stranih investitora koji preko Srbije mogu da dobiju dostup na veliko rusko tržište po povlašćenim uslovima. Izvoz Srbije u Rusiju je prošle godine porastao za 9,5 odsto. Izvoz mesa je porastao tri puta, dok je izvoz sira porastao čak četiri puta. Srbija je prošle godine 95 odsto svih jabuka proizvedenih u našoj zemlji izvezla u Rusiju. To su podaci koji govore o velikom potencijalu naše saradnje koja u budućnosti može da bude višestruko povećana ako država i njene institucije pruže konkretnu podršku našim privrednicima za izlazak na rusko tržište. Veliki potencijal vidim i u planiranoj izgradnji gasovoda Južni tok koji otvara nove perspektive za razvoj naših ekonomskih odnosa. Samu izgradnju gasovoda pratiće milijarde evra investicija i otvaranje hiljade novih radnih mesta, dok će postojanje gasovoda na duži rok omogućiti stabilan i održivi razvoj privrede, a posebno proizvodne industrije koja će koristiti gas kao energent ili sirovinu u proizvodnji. Izgradnjom Južnog toka, Srbija, kao najbliži saveznik Rusije na Balkanu, postaje važno evropsko geostrateško čvorište iz kojeg može da crpi i ekonomski i politički uticaj.


Lavrov: Nesuglasice Rusije i Japana oko mirovnog sporazuma i dalje značajne - Sputnjik Srbija\n11:06 10.05.2019 Preuzmite kraći link\nNeslaganja Moskve i Tokija o mirovnom sporazumu i dalje su veoma značajna, izjavio je ministar spoljnih poslova Rusije Sergej Lavrov.\n„Danas otvaramo treći krug razgovora, koji vodimo u skladu sa odlukom naših lidera da se ubrza dijalog o mirovnom sporazumu na osnovu zajedničke deklaracije SSSR-a i Japana iz 1956. godine“, rekao je Lavrov na početku pregovora sa svojim japanskim kolegom Tarom Konom u Moskvi.\nMinistar je podsetio da su tokom dva prethodna kruga, koji su održani u januaru i februaru ove godine, kao i tokom konsultacija njihovih zamenika, izloženi principijelni pristupi strana i detaljno razmotreni istorijski i pravni aspekti.\n„Nadam se da su ovi pregovori omogućili stranama da bolje razumeju razlike u stavovima, a ove razlike su još uvek veoma značajne, i da shvate gde postoje rezerve i mogućnosti za približavanje naših pristupa“, objasnio je šef ruske diplomatije.\nJapanski ministar spoljnih poslova Taro Kono je tokom sastanka s ruskim ministrom rekao da bi želeo da razgovara o zaključenju mirovnog sporazuma i podizanju odnosa dveju zemalja na novi nivo.\n„Nakon našeg februarskog sastanka u Minhenu nastavili smo sa naporima na unapređenju japansko-ruskih odnosa. Danas želim da detaljno razgovaram sa vama, gospodine Lavrove, pokušavajući da razrešimo teritorijalno pitanje i zaključimo mirovni sporazum, istovremeno razvijajući bilateralne veze u mnogim oblastima i da na taj način izgradimo japansko-ruski pravac novog nivoa“, istakao je Kono.\n„Istinsko partnerstvo između Japana i Rusije ne samo da će doprineti stabilizaciji i prosperitetu Azijsko-pacifičkog regiona, nego će i odgovarati strateškim interesima Moskve i Tokija“, dodao je japanski ministar.


Vesti online / Vesti / Svet / Hamburg: Zaplenjeno više od tone kokaina\nHamburg: Zaplenjeno više od tone kokaina\nPolicija u Hamburgu saopštila je danas da je zaplenila više od tone kokaina i da je uhapsila osam osumnjičenih nakon višemesečne istrage.\nUhapšeni su trojica Nemaca, jedan Italijan i jedan poljski državljanin, saopštila je policija, prenosi AP.\nNaknadno su uhapšene još tri osobe, od kojih je jedan, kako se sumnja, pripadnik Anđela pakla, za koga vlasti veruju da je bio u kontaktu sa švercerima droge.\nPolicija je tokom akcije takođe zaplenila 170.000 evra u gotovini.\nFrancuska izdala nalog za hapšenje sirijskih zvaničnika\nSVET Policija zaplenila dve tone kokaina


Švajcarska, EU i referendum: Odbijen predlog da se pooštri imigraciona politika - BBC News na srpskom - Dnevni list Danas\nPočetna » BBC News na srpskom » Švajcarska, EU i referendum: Odbijen predlog da se pooštri imigraciona politika\n0Piše: BBC News na srpskom 28. septembra 2020. 09.57\nŠvajcarski glasači odbili su predlog za okončanje sporazuma sa Evropskom unijom kojim se omogućava slobodno kretanje ljudi.\nNa osnovu svih prebrojanih glasova na referendumu, gotovo 62 odsto izjasnilo se da želi da zadrži slobodno kretanje, dok je 38 procenata bilo protiv.\nŠvajcarska nije članica EU, ali ima niz međusobno bilateralnih sporazuma sa Briselom koji joj omogućavaju pristup evropskom prostoru slobodne trgovine.\nŠvajcarska narodna stranka (SVP) bila je inicijator predloga da se pooštri imigraciona politika i da se ukine sporazuma o slobodnom kretanju ljudi s EU.\nŠvajcarska se više ne boji nestašice kafe\nOvom predlogu usprotivila se švajcarska vlada.\nU obrazloženju predloga, ova stranka je navela da bi Švajcarska mogla da kontroliše granice i pravi selekciju imigranata koje želi da primi i koji su joj potrebni.\nNarodna stranka tvrdi da trenutna liberalna imigrantska politika godišnje u državu dovodi 75.000 stanovnika EU, što vodi do prenaseljenosti, rasta troškova stanovanja i pritiska na sistem socijalne zaštite.\nProtivnici predloga istakli su da bi time bila ugrožena zdrava ekonomija, koja bi mogla da bude uvedena u nesigurnost i da uroni u recesiju, kao i da bi lišio stotine hiljada švajcarskih građana mogućnosti da slobodno žive i rade širom Evrope.\nPlakat Švajcarske narodne stranke\nZemlja bez izlaza na more, koja je vekovima primenjivala politiku neutralnosti, godinama unazad balansira između traženja bližeg odnosa sa EU i izolacionističkog kursa.\nNedeljni referendum mogao je da primora švajcarsku vladu da jednostrano poništi sporazum o slobodnom kretanju sa EU, pozivajući se na takozvanu giljotinsku klauzulu.\nOva klauzula uticala bi na druge bilateralne sporazume o transportu, istraživanju i trgovini sa EU, i poremetila bi ekonomsku aktivnost.\nŠvajcarci ne odustaju od međunarodnog prava\nPredsednik desničarske SVP, Marko Kjeza, priznao je poraz, ali je naglasio da se ova stranka borila da prikupi dovoljno podrške za predlog koji je imao širok blok protivnika – vlada, parlament i sindikati.\nOn je ocenio da je to bila borba „Davida i Golijata“.\n„Ali nastavićemo da se borimo za našu zemlju i da povratimo kontrolu nad imigracijom“, poručio je.\nPredsednik SVP Marko Kjeza\nProtivnici predloga ocenili su da je rezultat referenduma švajcarske podrške otvorenim, bilateralnim odnosima sa EU.\nRekli su da su glasači bili zabrinuti zbog ekonomskih troškova potencijalnog ukidanja slobodnog kretanja tokom pandemije korona virusa.\n„Bilateralni put je ispravan za Švajcarsku i za EU“, rekla je novinarima ministarka pravde Karin Keler-Suter.\n„Švajcarci su danas ponovo potvrdili ovaj put“.\n„Danas je sjajan dan za odnose između Evropske unije i Švajcarske“, tvitovao je predsednik Evropskog saveta Šarl Mišel.\n„Švajcarci su poslali jasnu poruku: zajedno imamo sjajnu budućnost pred sobom.“\nGlas za sporazum sa EU se čini razumnim\nAnaliza Imodžen Folks, BBC njuz, dopisnice iz Ženeve\nŠvajcarski glasači rekli su ubedljivo „ne“ ukidanju slobodnog kretanja ljudi sa EU.\nNarodna stranka je tvrdila da je imigracija iz Evrope kriva za porast stanovništva i da švajcarskim javnim službe i životnoj sredini nametnula neodrživ teret.\nU prošlosti, ova stranka je dobro prolazila zastupajući antiimigracione stavove, ali ovog puta ne. Ekonomske posledice su bile jasne.\nNa primer, oko 60 odsto švajcarskog izvoza ide u Evropu. Štaviše, pola miliona Švajcaraca živi i radi u EU, a 1,4 miliona građana EU radi u Švajcarskoj, mnogi u zdravstvenoj službi.\nUkidanje slobodnog kretanja dovelo bi u opasnost čitav odnos sa Evropom.\nBrisel je Švajcarcima uvek govori: nema slobodne trgovine bez slobodnog kretanja. Ovog puta švajcarski glasači su pokazali da smatraju da je dogovor razuman.\nŠta je još bilo na referendumu?\nIzmeđu ostalog, na nedeljnom referendumu Švajcarci su se izjašnjavali i o roditeljskom odsustvu za očeve.\nInicijativu je podržala većina glasača, najavljujući veliku promenu u Švajcarskoj, zemlji za koju se smatra da zaostaje za evropskim susedima po pitanju roditeljskog odsustva.\nPrema predlogu, očevi će prvi put dobiti dve nedelje plaćenog odsustva u roku od šest meseci od rođenja deteta. Takođe će imati pravo da primaju 80 odsto plate, do maksimalnog nivoa od 196 švajcarskih franaka (181 evro) dnevno.\nPored toga, glasači su odobrili vladin plan za kupovinu novih borbenih aviona, za šta je planirano do šest milijardi franaka.\nTakođe, odbijene su izmene Zakona o lovu koji bi olakšao odstrel zaštićenih vrsta poput vukova.\nIstorijat: Švajcarska i EU\n1992: Švajcarci su odbili da postanu deo Evropske ekonomske zajednice – 50,3 odsto je bilo protiv, a 49,7 odsto za.\n1992-2002: Pregovari, a zatim potpisivanje prvih bilateralnih sporazume sa EU – oni su međusobno zavisni i uključuju slobodno kretanje ljudi. Podržani su glasanjem 2000. godine\n2005: Švajcarci glasaju za pridruživanje evropskom šengenskom sporazumu o otvorenim granicama i proširenje slobodnog kretanja na 10 novih država EU.\n2009: Glasanje za proširenje slobode kretanja na nove članice EU, Rumuniju i Bugarsku.\n2014: Švajcarci su smanjili kvote za radnike EU.\nSrbima teže pao karantin od građana EU


Vučić: Region može biti motor razvoja i bržeg ekonomskog rasta Evrope\n10.12.2019 | Info\nPredsednik Srbije Aleksandar Vučić izjavio je danas, posle razgovora sa grčkim predsednikom Prokopisom Pavlopulosom, da će Srbija imati značajnu podršku te zemlje na svom evropskom putu i da je saglasan sa njegovom idejom da region može biti jugoistočni stub Evropske unije (EU).\nZahvalni smo za pristup Grčke prema Kosovu, kao što ćemo mi poštovati integritet te zemlje i na kopnu i na moru, rekao je Vučić novinarima u Atini.\nKada je reč o regionu, dodao je Vučić, moramo svi zajedno da radimo da bismo bili poštovani od velikih.\nPrincipi EU nisu samo da mali poštuju velike. Znamo domete naših ekonomija, ali u budućnosti ceo region može biti motor razvoja i bržeg ekonomskog rasta Evrope, ocenio je Vučić.\nVučić je rekao da će Srbija koristiti iskustva Grčke i sve što je u skladu sa međunarodnim i evropskim pravom kada je reč o odnosima sa Rusijom i Kinom.\nKad nam kažu - ne možete da razgovarate o 5G mreži, o ovome ili onome, moje je da kažem - možemo jer je to interes Srbije, a nismo prekršili nijednu međunarodno-pravnu obavezu, dodao je on.\nPustite Srbiju da donosi svoje odluke, ali ako u nečemu pledirate na Srbiju, onda to pokažite prvo na svom primeru, rekao je Vučić i to ilustrovao primerom izgradnje Pelješkog mosta koji grade Kinezi za evropski novac.\nSrbija nije članica NATO i to ne želi da bude i kao vojno neutralna zemlja moramo da snažimo svoje oružane snage da bismo čuvali nebo i zemlju, poručio je Vučić.\nVučić je rekao da je sa grčkim predsednikom danas, a sutra će to biti tema i sa premijerom, razgovarao o mogućnosti izgradnje brze pruge od luke Pirej, kroz projekat Kine "Pojas i put", napominjući da je to bila već tema u razgovorima sa premijerom Severne Makedonije Zoranom Zaevim.\nVerujem da ćemo i u razgovoru sa privrednicima imati sve veći broj grčkih investicija u Srbiji, dok su srpskim investitorima ovde vrata širom otvorena, rekao je Vučić.\nDesetkovana Zvezda bila na dobrom putu, ali nije uspela da načini iznenađenje\nSanogo se predstavio, sledi put u Belek\nInter nastavio da jača redove\nVučić položio venac u Memorijalnom centru "Jad Vašem"


04/09/2017 - podunavlje.info\nDan: 4. septembra 2017.\n„Smederevska jesen“ – kompletan program\nSMEDEREVO – 4. septembar 2017 – Narednog vikenda biće 130. po redu „Smederevska jesen“. Neki sportski događaji u okviru ovogodišnje manifestacije već su održani, ali ima ih još koji slede, kulturni i zabavni počinju ove srede, a kulminacija im je, naravno, u tri dana vikenda. Kompletan program na jednom mestu možete da vidite ovde:\nprogram, Smederevska jeseLeave a comment\nProleter na deobi prvog mesta, Smederevo nerešeno kod kuće\nVRANOVO/SMEDEREVO, 4. septembar 2017 – Posle trećeg kola u prvenstva Srpske lige Zapad, fudbaleri Proletera iz Vranova su sa 7 bodova, koliko imaju i Šumadija i Provo, lideri na tabeli. Vranovci su neporaženi, a Smederevo ni u petom pokušaju nije uspelo da savlada lajkovački Železničar. Oklopnici su poveli protiv Lajkovčana već u 9. minutu, kada je posle centaršuta Milosavljevića golmana…\nBudućnost Krušik, FK Smederevo 1924, Proleter iz Vranova, Železničar LajkovacLeave a comment\nApelacioni sud vratio predmet za ubistvo na ponovno suđenje\nSMEDEREVO, 4. septembar 2017 – Apelacioni sud u Beogradu ukinuo je prvostepenu presudu Višeg suda u Smederevu kojom je Predrag Stefanović oglašen krivim zbog izvršenja krivičnog dela teško ubistvo i predmet vratio prvostepenom sudu na ponovno suđenje, a prema okrivljenom je produžen pritvor. Presudom Višeg suda u Smederevu od 28. aprila 2017. godine okrivljeni Stefanović je zbog izvršenja krivičnog dela…\nApelacioni sud, Orešac, teško ubistvo, Udovice, Viši sud u SmederevuLeave a comment\n01/07/2022, 12:25 pm


Partizan - Za evropski rejting kluba i srpskog fudbala! - Sportske.net\nPartizan - Za evropski rejting kluba i srpskog fudbala!\nTo je jedna od poruka trenera Partizana Marka Nikolića uoči revanša sa HB Toršavnom na Farskim Ostrvima, a onda i očekivanih duela sa bugarskim Ludogorecom u narednoj rundi takmičenja.\nTrener Partizana Marko Nikolić rekao je danas da će njegovi fudbaleri ići na pobedu i u revanšu sa HB Torshavnom sa Farskih Ostrva u drugom kolu kvalifikacija za Ligu šampiona.\n"Sve misli su nam usmerene ka narednoj utakmici. Protivnik je pokazao da je čvrsta ekipa i Partizan mora da vodi računa o rejtingu kluba i srpskog fudbala. Tražimo pobedu i bez obzira na rezultat iz prve utakmice ne idemo na Farska Ostrva na egzotičan izlet u severne krajeve", rekao je Nikolić novinarima u Sportskom centru Teleoptik.\nPartizan je u prvoj utakmici u Beogradu pobedio Torshavn sa 3:0, dok će se revanš igrati u utorak na Farskim Ostrvima.\nNikolić je rekao da će u revanš utakmici biti nekoliko promena u odnosu na prvi susret i dodao da se očekuje debi Branka Ilića.\nOn je istakao da crno-beli treba da veruju u sebe kada se radi o uspešnom nastupu u evropskim takmičenjima.\n"Treba da verujemo u sebe i promenimo ovu sliku koja ne izgleda baš lepo. Imam dosta poverenja u svoj tim i nikome se nećemo predati dok se ne izmerimo na terenu", kazao je Nikolić.\nPartizanov potencijalni protivnik u trećem kolu kvalifikacija za Ligu šampiona je bugarski Ludogorec, koji je prošle sezone eliminisao crno-bele, a Nikolić je naveo da još ne razmišlja o bugarskoj ekipi.\n"Mislim samo na HB i očekujem da se tako ponašaju i moji igrači", dodao je Nikolić.\nPrema njegovim rečima, Ludogorec je ozbiljna ekipa što su pokazali i njeni rezultati u poslednje dve sezone.\n"Ludogorec je ozbiljna ekipa. Osvojili su nekoliko titula u bugarskom prvenstvu, imali su zapaženu ulogu u evropskim takmičenjima, prava su 'legija stranaca', mnogo je tu potrošenog novca, veoma su neprijatan tim", rekao je Nikolić.\nTeren stadiona u Torshavnu prektiven je veštačkom travom, pa se fudbaleri Partizana zbog toga pripremaju u Sportskom centru Fudbalskog saveza Srbije gde je ista podloga.


Šta je Blinken poručio u pismu Predsjedništvu BiH - Insajder.in\nŠta je Blinken poručio u pismu Predsjedništvu BiH\nSvako jednostrano povlačenje iz državnih institucija Bosne i Hercegovine biće sankcionisano, poručio je američki državni sekretar Entoni Blinken u pismu članovima Predsjedništva BiH.\nPismo je adresirano na sva tri člana Predsedništva BiH, odnosno na predjsedavajućeg Željka Komšića i na članove Šefika Džaferovića i Milorada Dodika, a pismo im je na sastanku uručio savjetnik u Stejt departmentu Derek Šolet.\n“Kao svjedok potpisivanja Dejtonskog mirovnog sporazuma, Sjedinjene Države ponavljaju da će potezi jednostranog povlačenje iz institucija na državnom nivou ili bilo kojeg drugog pokušaja destabilizacije Dejtonskog sporazuma biti suočeni s odgovarajućim mjerama, uključujući i razmatranje sankcija”, napisao je Blinken.\nKoraci ka podrivanju institucija BiH, piše Blinken u pismu koje je u posjedu portala Istraga.ba i Oslobođenja, ugrozili bi ne samo evropsku perspektivu BiH, već i stabilnost i garancije neophodne za privredni oporavak i strana ulaganja.\nAmerički državni sekretar pozvao je sve strane na dijalog, te se dotakao i izmjena Izbornog zakona BiH.\n“To zahtijeva povratak za sto, učestvovanje u donošenju odluka i predanost izgradnji konsenzusa potrebnog za pomak ove zemlje naprijed. Stabilnost i prosperitet predloga zakona zahtijevaju saradnju sva tri konstitutivna naroda, te Republike Srpske i entiteta Federacije, kako bi se postigla jednaka prava za sve građane”, napisao je Blinken.\n“Izborni zakon i ograničene ustavne reforme takođe su od ključne važnosti za rješavanje problema diskriminacije i ispunjavanje evropskih standarda”, piše u pismu koje je danas dostavljeno članovima Predsjedništva BiH.\nBlinken podsjeća i na pismo koje je Željku Komšiću, Šefiku Džaferoviću i Miloradu Dodiku poslao u martu ove godine, navodeći da je pisao u “duhu dubokog partnerstva” koje dijele SAD i BiH.\n“Od tada se u vašoj zemlji razvila politička kriza koja prijeti regionalnoj stabilnosti. Želeo bih ponovo istaći našu stalnu zabrinutost zbog puta kojim je krenula vaša zemlje, kao i nepokolebljivu opredijeljenost SAD-a da podrži suverenitet i teritorijalni integritet BiH kao jedne države, sa dva entiteta i Distriktom Brčko”, napisao je Blinken.\n# BiH# Entoni Blinken# Predsjedništvo BiH\nPrethodna vijest\tNovo poskupljenje: Boca plina 30 maraka\nSljedeća vijest\tVučić: Strašno šta rade Piksiju, nije on “Vučićev”


Makedonci se dosetili ideje za biznis: "Fića" na električni pogon | Kamatica\nPočetna > vest > Makedonci se dosetili ideje za biznis: "Fića" na električni pogon\nMakedonci se dosetili ideje za biznis: "Fića" na električni pogon\nTekst objavljen: 09.07.2019 12:05\nNa ulicama glavnog grada Severne Makedonije Skoplja još uvek se mogu videti nekadašnje popularne "zastave 750". Sada su i nečujne, jer ih pokreće električni motor\nReč je o novom biznisu koji je pokrenut uz podršku Vlade.\nSvetloplavi "fićo" nečujno vozi ulicama Skoplja i podseća na vremena Jugoslavije, izvestili su u reportaži "Automotive News Europe", gde su, u vezi s električnom zastavom 750 naglasili priču o poslu u kojem je reč o preradi starih automobila u električne.\nLokalna kompanija sa sedištem u Skoplju to čini uz pomoć vladinog fonda za inovacije, koji je delom namenjen promovisanju ekološki prihvatljivih tehnologija.\nSeverna Makedonija, koja želi da pristupi Evropskoj uniji, a gde će stroža pravila o emisijama stupiti na snagu 2020. godine, bori se s jakim zagađenjem vazduha uzrokovanim emisijama automobila i ugljena. Takođe planiraju subvencije za kupovinu automobila sa manje štetnih emisija.\nDirektor "BB Classic Cars" Milorad Kitanovski kaže da je preoblikovana "zastava 750", proizvedena u srpskom Kragujevcu ranih šezdesetih do sredine osamdesetih godina prošlog veka, ista ili bolja od izvorne.\n"Motor ima mnogo veći potencijal za mnogo veći kapacitet i brzine. Međutim, maksimalnu brzinu smo ograničili na 120 kilometara po satu", rekao je Kitanovski.\nObrađeni automobili opremljeni su električnim motorima koje proizvodi nemački "Kessler", koji ima fabriku u Severnoj Makedoniji.\nNova crnogorska avio kompanija dobila izvršnog direktora\nOMV prodaje svih 120 pumpi u Sloveniji\nKitanovski nije rekao koliko je kompanija uložila u konverziju.\nAutomobil može voziti 150 kilometara s jednom punjivom baterijom, dok je vreme punjenja oko tri sata s kućnim punjačem i samo 15 minuta s brzim punjačima.\n"Trošak tri sata punjenja je manji od jednog evra, za 10 kilovata, koliki je kapacitet baterije”, kaže Kitanovski.\nCena je oko 20.000 evra, a kompanija je prvenstveno okrenuta međunarodnim kupcima.\nSeverna Makedonija fiat fića auto fića Skoplje električni pogon elektromotor


U prvoj utakmici 1/16 finala Lige Evrope C. zvezda u utorak (18.00) na stadionu "Rajko Mitić" dočekuje moskovski CSKA. Crvena zvezda je u grupnoj fazi Lige Evrope bila u grupi H i zauzela je drugo mesto, iza Arsenala, a ispred Kelna i BATE...\nPoljak Račkovski sudi Zvezda - CSKA\nPoljak Pavel Račkovski biće glavni sudija prve utakmice 1/16 finala Lige Evrope C. zvezda - CSKA Moskva, koja je na programu u utorak na stadionu "Rajko Mitić" od 18.00. Račkovski do sada nije sudio C. zvezdi, ali je 34 - godišnji Poljak delio...\nBabić potpisao četvorogodišnji ugovor\nMladi štoper Srđan Babić je otkupljen od Real Sosijedada, a od danas je i zvanično u potpunosti igrač Crvene zvezde. U društvu predsednika Crvene zvezde Svetozara Mijailovića, u prostorijama na stadionu „Rajko Mitić“ Babić je potpisao...\nPobeda Partizana u generalnoj probi\nU generalnoj probi pred nastavak sezone Partizan je na Kipru savladao Šahtjor iz Soligorska 2:1. Protiv ekipe koja je prošlo belorusko prvenstvo završila na trećem mestu crno beli su se u prvom poluvremenu mučili da dođu do prilike, a...\nPoraz od Zenita u generalnoj probi\nU generalnoj probi pred nastavak sezone fudbaleri C. zvezde poraženi su od ruskog Zenita 1:0. U poslednjoj prijateljskoj utakmici na pripremama u Antaliji Zvezda je bila ravnopravan rival trećeplasiranoj ekipi ruskog šampionata. Najpre je...\nPartizan poražen od Letonaca\nU pretposlednjoj, petoj prijateljskoj utakmici u okviru priprema na Kipru Partizan je poražen od Lijepaje 1:0. Letonski vicešampion do pobede je došao pogotkom Karašausksa u 39. minutu. Trener Đukić je probao više taktičkih varijanti, a crno beli...\nZvezdini igrači nagrađeni za evropsko proleće\nFudbaleri Crvene zvezde nagrađeni su sa 500.000 evra zbog toga što su prezimili u Evropi. Premija je raspoređena prema udelu u uspehu trofejnog kluba koji je prvi put posle 25 godina uspeo da izbori utakmice u eliminacionoj fazi nekog evropskog...\nBabić 100% Zvezdin\nBoraveći u Antaliji gde prati pripreme C. zvezde za nastavak sezone generalni direktor kluba Zvezdan Terzić saopštio je još jednu lepu vest za navijače trofejnog kluba. Crvena zvezda otkupila je ugovor Srđana Babića od Real Sosijedada i on je...\nOd utorka ponovo u prodaji ulaznice za meč Zvezda - CSKA\nPosle dobrih vesti iz UEFA, Crvena zvezda obaveštava svoje navijače o terminima prodaje kao i cenama karata za utakmicu 1/16 finala Lige Evrope u kojoj se sastaju Crvena zvezda i moskovski CSKA. Redovna prodaja karata pročeće već sutra — u...\nUsvojena žalba: Zvezda sa navijačima protiv CSKA\nEvropska fudbalska unija donela je odluku da se utakmica 1/16 finala Lige Evrope Crvene zvezda - CSKA Moskva zakazana za 13. februar odigra pred publikom! Žalba Crvene zvezde koju je obrazložo pravni tim prihvaćena je, i prvobitna odluka o...


"Jedan broj lica je priveden u tužilaštvo za organizovani kriminal, a ostali su privedeni nadležinm tužilaštvima", naveo je Paskvali gostujući na Pinku i dodao da će nadalje tužioci raditi svoj posao, a da će policija biti sa njima u kontaktu.\nOn je precizirao da su danas uhapšeni osumnjičeni za krivična dela finansijskog kriminala i korupcije, pranje novca, zloupotreba u vezi sa javnim nabavkama, zloupotreba službenog položaja, zloupotreba položaja odgovornog lica, falsifikovanje isprave, navođenje na izmenu sadržaja, nesavestan rad u službi, primanje i davanje mita.\nPrema njegovim rečima, ovo nije "ad hok" akcija, već akcija koja se u zavisnosti od konkretnog slučaja pripremala godinama u dogovoru sa tužiocima.\n"Ni za jedan od ovih slučajeva nismo podnosili krivičnu prijavu bez dokaza", rekao je Paskvali.\nUpitan da li ima pritisaka na rad policije, on je rekao da pritisaka nema uopšte.\n"Na rad policije niko ne vrši pritisak. Policija postupa isključivo u skladu sa zakonom u saradnji sa tužilaštvom", kazao je on.\n"Mi radimo po zakonu, sa tužiocima kontaktiramo i za manja dela, a za ovakva pogotovo. Kada ima dovoljno dokaza mi jednosatvo radimo svoj posao. Nema pritisaka, bez obzira sa koje strane oni došli", rekao je Paskvali.


Edin Džeko u emotivnoj poruci čestitao Dan nezavisnosti BiH – Bh-index\nEdin Džeko u emotivnoj poruci čestitao Dan nezavisnosti BiH\nFudbal Datum: 01.03.2019.\n01/03/2019 by Anadolija\nKapiten fudbalske reprezentacije Bosne i Hercegovine i napadač italijanske Rome Edin Džeko uputio je danas čestitku povodom Dana nezavisnosti BiH u kojoj je poručio da “ko nije bio u Bosni i Hercegovini, ne zna koliko se ova naša zemlja može voljeti”.\n“Ko nije našim ulicama hodao, sa našim ljudima pričao, sa njima se svađao, grlio i ljubio, slušao naše šale, taj kao da nije ni živio”, poručio je Džeko putem društvenih mreža i dodao:\n“Rasuti smo po cijelom svijetu i svima onima, koji nisu bili u BiH, mi sportisti, pokušavamo prenijeti sta je to inat, šta je to tvrda glava bosanska, šta je to ponos, šta je to ljubav i zašto našu zemlju toliko volimo. Nije BiH savršena, ali je meni najljepša i sretan sam što sam odgojen da volim sve ljude na ovom svijetu i sto imam(o) priliku svijetu pokazati koliko nama znaći naša zemlja”.\nDžeko je istakao i da voli što je rođen baš kao Bosanac i Hercegovac i zaključio:\n“Zato, sretan nam Dan nezavisnosti, jedne i jedine nam Bosne i Hercegovine”.\nProšlo je 27 godina od održavanja referenduma za nezavisnost Bosne i Hercegovine na kojem je od 64 posto građana koji su se odazvali glasanju, 99,44 posto glasalo za nezavisnost.\nNova pravila od 1. maja: U BiH ćemo uvoziti samo Euro 5 i Euro 6 motore


EU preispituje pomoć Egiptu\nBritanski šef diplomatije Vilijam Hejg (L) rukuje se sa nemačkim kolegom Gvidom Vesterveleom uoči današnjeg sastanka ministara EU u Briselu\nMinistri EU odlučili da uskrate izvozne dozvole za proizvode koji bi mogli da budu upotrebljeni za represiju u Egiptu i da ponovo razmotre ukupnu podršku u oblasti bezbednosti\nDramatična situacija u Egiptu je navela evropske ministre spoljnih poslova da prekinu ljetnji odmor i okupe se danas u Briselu. Zaključak današnjeg vanrednog skupa je da se ne smije uskratiti pomoć egipatskom narodu i pokušajima da se situacija riješi demokratskim putem, dok je pod znakom pitanja svaka druga podrška evropskih država zvaničnom Kairu.\nNemiri u Egiptu i sve komplikovanija politička situacija doveli su Evropljane u nezavidnu poziciju. Egipat je njiohov najznačajniji blisko-istočni partner i u obostranom interesu je njegova stabilnost. Sa druge strane, posljjednji nemiri blijede granicu izmedju dobrih i loših momaka u toj zemlji, što zvanični Brisel prisiljava da osudjuje i jedne i druge.\n"Nismo na strani jedne političke grupe u Egiptu- na strani smo onih koji zaista žele demokratiju, koji rade na mirnom rješenju. To su snage u egipatskom društvu koje želimo ohrabriti i podržati", poručio je njemački šef diplomatije Gvido Vestervele.\nS tim u skladu, danas je odlučeno da se nastavi podrška civilnom društvu, da se i dalje finansira takozvani socio-ekonomski sektor Egipta, dok su evropske države stava da se, za sada, uskraćuju izvozne dozvole za one proizvode koji bi mogli biti upotrebljeni za unutrašnje nasilje. Takodje, biće razmotrena ukupna podrška EU Egiptu na polju sigurnosti.\n"Osudjujemo neprimjerenu upotrebu sile sigurnosnih snaga, ali takodje osudjujemo i akte nasilja onih koji su protiv vlasti i koji napadaju crkve, bolnice. Takve akcije neće privućio podršku Muslimanskom bratstvu nigdje u svijetu", naglasio je britanski ministar inostranih poslova Vilijam Hejg.\n"Egipat je naš ključni patrner, spremni smo da pomognemo egipatskom narodu da krene naprijed prema stabilnosti, demokratiji i prosperitetu. Spremni smo da podržimo politički dfijalog koji će uključiti sve strane", rekla je visoka predstavnica Evropske unije Ketrin Ešton.\nEvropska finansijska pomoć Egiptu u protekle tri godine iznosi oko 450 milona eura, gdje se najmanje odvajalo za direktnu podršku vladi. Ona je od Brisela ove godine dobila 16 miliona, dok su Evropljani najviše novca dali za popravak sanitarne mreže, metro u Kairu i, naravno, podršku jačanju demokratskog društva u toj zemlji. Pažljivo usmjerena podrška se nastavlja, kao i pažljivo osmatranje ukupnih prilika.


SAD planiraju da ulože milijarde dolara u proizvodnju vakcine protiv Covida\nPriprema vakcina u Dječjoj bolnici u Chicagu (Foto: AP/Nam Y. Huh, File)\nSjedinjene Države planiraju da ulože milijarde dolara u proširenje kapaciteta za proizvodnju vakcine protiv Covida 19 da bi na raspolaganju imale najmanje milijardu doza do druge polovine naredne godine, prenijela je agencija Reuters pozivajući se na neimenovanog visokog zvaničnika Bijele kuće.\nVijest o novom ulaganju biće zvanično objavljena u srijedu, dok se administracija predsjednika Joea Bidena suočava sa sve većim pritiskom aktivista da izdvoji više doza za siromašnje zemlje.\nUlaganje u proizvodnju vakcine dio je privatno-javnog partnerstva da bi se zadovoljile potrebe u Americi i širom svijeta, ali i pripremilo za buduće pandemije, rekli su za dnevnik New York Times doktor David Kessler, zadužen za distribuciju vakcina, i Jeff Zients, koordinator Bijele kuće za koronavirus.\nProcjenjuje se da će plan koštati nekoliko milijardi dolara, a biće plaćen sredstvima iz paketa za podsticaj ekonomije koji je Biden potpisao u martu, rekao je Kessler za Times.\nZvaničnik administracije rekao je za Reuters da se vlada priprema da ponudi proizvođačimma RNK vakcine značajnu pomoć da prošire infrastrukturu i kapacitete, uključujući objekte, opremu, osoblje ili obuku.\n"Kratkoročno, to bi omogućilo da značajna količina doza vakcine protiv Covida bude dostupna za globalnu upotrebu, a dugoročno bi pomoglo da se uspostave održivi domaći proizvodni kapaciteti za brzu proizvodnju vakcina za buduće prijetnje", objasnio je neimenovani zvaničnik.\nDavid Kessler naglasio je za Times da je cilj da se osiguraju veći kapaciteti u budućnosti.\n"Cilj je da se osigura da postoje prošireni kapaciteti protiv sojeva kovida i da sa takođe pripremimo za narednu pandemiju. U slučaju budućih pandemija, virusa, cilj je da imamo kapacitete za proizvodnju vakcine 6 do 9 mjeseci od utvrđivanja patogena i da imamo dovoljno doza za sve Amerikance", naglasio je Kessler.


19-04-2021 15:55 Ratni izveštaji Donbas Svet Planeta Video\nNajava obaveznog služenja vojnog roka u DNR iznenadila je mnoge. Međutim, prvi poziv ne prelazi 200 ljudi, a rok službe je samo 6 meseci.\nNM DNR (Foto: Jutjub)\nPre nedelju dana momci su stigli u jedinicu za obuku, a sada se navikavaju na život vojske i već savladavaju sve što se od njih traži\nIskustvo stečeno u budućnosti omogućiće im da stupe u službu u bezbednosnim organima i drugim vladinim agencijama. Na kraju šestomesečnog perioda, vojnici će dobiti vojnu knjižicu sa evidencijom službe koju su završili.\nTreba pomenuti i starešine Narodne milicije DNR, koji su sva svoja vojna znanja primenili u praksi tokom ratnog sukoba, koji je u Donbasu počeo 2014. godine, i samim tim imaju načine da kvalitetno obuče mlade vojnike.\nŠta za to vreme radi ruska vojska u Siriji, saznajte OVDE.


Grupa 8 obećala 20 milijardi dolara za poljoprivrede siromašnih zemalja\nLideri osam najbogatijih zemalja sveta završili su svoj trodnevni samit u Akvili, u Italiji, dogovorom da sa 20 milijardi dolara pomognu siromašnim zemljama da ishranjuju svoje stanovništvo.\nSAD su obećale 3 i po milijarde dolara za trogodišnji plan čiji cilj je da se pomogne siromašnim zemljama da se bore sa glađu i razviju sopstvene poljoprivredne industrije. Tom saopštenju prethodili su razgovori lidera Grupe 8 sa njihovim kolegama iz afričkih zemalja o bezbednosti izvora hrane.\nIznoseći novinarima rezultate samita, predsednik SAD Barak Obama rekao je da su lideri vodili "iskrene i nadahnute" diskusije o pitanjima kao što su privredna stagnacija i klimatske promene. On je rekao kako su se učesnici složili da pun oporavak od svetske ekonomske recesije još nije na vidiku i dodao da je postignuta dugoročna saglasnost da se zajednički radi na oporavku svetske privrede.\nObama je takođe istakao potrebu primene mera za sprečavanje širenja nuklearnog naoružanja. On je rekao da su lideri izrazili zabrinutost zbog, kako je to nazvao "zapanjujućih događaja" posle iranskih predsedničkih izbora i rizika koji to predstavlja po širenje nuklearne tehnologije.\nObama se danas sastaje sa papom Benediktom, u Vatikanu.


Objavljen poziv: Za podršku primarnoj poljoprivrednoj proizvodnji 1,7 mil. KM - Portal 072info\nObjavljen poziv: Za podršku primarnoj poljoprivrednoj proizvodnji 1,7 mil. KM\n3. Februara 2019. Vrijeme objave: 9:20 sati\nNa javnom pozivu za dodjelu bespovratnih sredstava u okviru mjere podrške poljoprivrednim gazdinstvima mogu učestvovati fizička lica, obrti/preduzetnici, zadruge i preduzeća koja se bave primarnom proizvodnjom u pod-sektorima uzgoj voća, uzgoj povrća, uzgoj vinove loze, proizvodnja mesa, proizvodnja mlijeka, uzgoj žitarica i uljarica. U okviru ovog javnog poziva finansiraće se isključivo projekti koji će se izvoditi na teritoriji BiH.\nKrajnji rok za podnošenje prijava je 27. mart 2019. godine do 17:00 sati.\nLeander iz Belgije došao u BiH da studira: Nadam se da ću pronaći posao u struci


U Addiko banci Nova godina dolazi ranije, uz poklon do 1.000 KM za svaki realizovan gotovinski kredit - KORONA online\nIspunite novogodišnje želje i iskoristite posebnu ponudu Addiko banke Banja Luka, u periodu od 6. do 10. decembra i ostvarite posebne prazničnebenefite. Ukoliko u navedenom periodu postanete Addiko ili ste postojeći klijent i aplicirate za nova kreditna sredstva u iznosu do 50.000 KM, uz realizovan kredit, na poklon dobijate do 1.000 KM.\n„Vrijeme praznika je vrijeme darivanja, te smo, tokom novogodišnjeg Addiko Red Week-a, omogućili klijentima posebnu prazničnu ponudu, uz poklon do 1.000 KM. Svi postojeći i novi klijenti koji se odluče da, za vrijeme trajanja decembarskog Addiko Red Week-a, apliciraju za nova kreditna sredstava u iznosu do 50.000 KM, dobiće poklon do 1.000 KM. ZanovogodišnjiAddiko Red Week svi zainteresovani mogu apliciratiu najbližoj Addiko poslovnici, pozivom Addiko kontakt centra ili putem fejsbuk i instagram profila Addiko Bank Banja Luka. Klijenti, takođe brzo i jednostavno, zahtjev za kredit mogu da podnesu i putem naše web stranice: addiko-rs.ba ili putem opcije Addiko mKredit, u okviru aplikacije Addiko Mobile i preliminarno odobrenje kredita dobijaju za samo 3 minute, a potom, klijent u Banku dolazi samo jednom, da potpiše već spreman Ugovor o kreditu.“, izjavila je Milka Čađo, direktorka Odjela upravljanja retail proizvodima u Addiko Bank a.d. Banja Luka.\nSvi zainteresovani više informacija o ovoj, kao i ostalim ponudama proizvoda i usluga Addiko banke Banja Luka, osim u najbližoj poslovnici Banke, mogu saznati i na našoj web stranici addiko-rs.ba,pozivom Addiko kontakt centra na 051 951 000 ili putem fejsbuk stranice Addiko Bank Banja Luka.


Obeležavanje Međunarodnog dana borbe protiv korupcije – Agencija za sprečavanje korupcije\nPovodom obeležavanja Međunarodnog dana borbe protiv korupcije, Agencija za sprečavanje korupcije Republike Srbije, uz podršku Misije OEBS-a u Srbiji, organizovala je međunarodnu onlajn konferenciju „Aktivnosti i saradnja tela za prevenciju korupcije u globalno novim uslovima”.\nKonferencija je okupila predstavnike nezavisnih institucija, pravosuđa, međunarodnih organizacija, civilnog društva, ministarstava i drugih državnih organa iz celog regiona i šire.\nKonferencija je organizovana sa ciljem da se uporede iskustva u radu i odgovori na zajedničke izazove koje su nam nametnule nove okolnosti. „Više nego ranijih godina, spoznali smo značaj digitalizacije i inovacija u svim društvenim segmentima. Uvideli smo dobre i loše strane fizičke distance a prepreke prevazišli oslanjajući se na dostignuća informaciono komunikacione tehnologije. Iskoristili smo vreme da kroz permanentnu edukaciju o štetnosti korupcije podižemo društvenu svest i ličnu etiku, odnosno unapređujemo integritet institucije i nas samih“, istakao je direktor Agencije za sprečavanje korupcije Dragan Sikimić.\n„Misija OEBS-a u Srbiji pruža pomoć i ekpertizu u sprečavanju i borbi protiv korupcije u korist zainteresovanih strana u zemlji i, što je najvažnije, građana Srbije. Štaviše, Misija OEBS-a u Srbiji podržava državu domaćina u razvoju i jačanju nezavisnih, odgovornih i efikasnih demokratskih institucija, uključujući i tokom pandemije. To radimo u duhu iskrenog partnerstva sa državnim institucijama i civilnim društvom “, naglasio je gospodin Artur Grejem, šef Odeljenja za vladavinu prava i ljudska prava Misije OEBS-a u Srbiji.\nKonferencija je bila namenjena predstavnicima nezavisnih institucija, pravosuđa, međunarodnih organizacija, civilnog društva, ministarstava i drugih državnih organa.\nGeneralna skupština Ujedinjenih nacija usvojila je UN Konvenciju protiv korupcije 31. oktobra 2003. godine te odredila 9. decembar kao Međunarodni dan borbe protiv korupcije sa ciljem podizanja svesti o korupciji i ulozi Konvencije u prevenciji i borbi protiv korupcije. UN Konvencija stupila je na snagu 2005. godine i iste godine ju je ratifikovala Republika Srbija.\nGodišnja konferencija 1\nGodišnja konferencija 2\nGodišnja konferencija 3


– Posted on март 26, 2019Posted in: Ruma\nNovoizgrađeni prečistač otpadnih voda, čiju je izgradnju finansiralo Ministarstvo privrede Republike Srbije, od 1. marta je zvanično počeo sa radom. Smešten u Zapadnoj industrijskoj zoni namenjen pre svega kompaniji “Hačinson”, ali i drugim kompanijama koje imaju potrebu prečišćavanja otpadne vode, finansiran je od strane Ministarstvo privrede sa 100 miliona dinara, dok je lokalna samouprava izdvojila skoro 20 miliona za izgradnju pristupnog puta ka prečistaču i neophodne kanalizacione i vodovodne mreže. Padove na trafostanici vredne blizu 8 miliona dinara Opština Ruma je zajedno sufinansirala sa Elektrodistribucijom.\nU društvu predsednika Opštine Ruma Slađana Mančića, njegovih najbližih saradnika i načelnika Sremskog upravnog okruga Perice Gaković, prečistač je juče obišao državni sekretar u Ministrarstvu privrede Dragan Stevanović, koji je imao priliku da se uveri da je za potrebe privrede, a u svrhu očuvanja životne sredine, izgrađeno moderno postrojenje sa naprednom tehnologijom.\nDržavni sekretar je ocenio da prečistač u Rumi, materijalni dokaz da stvari, kada ste posvećeni, odgovorni, držite datu reč mogu i treba da se završe, te da je korist od prečistača višestruka, jer će pored očuvanja životne sredine kompanija “Hačinson”, u kojoj radi 1.350 radnika, imati mogućnost da se nesmetano i relaksirano razvija i povećava proizvodnju.\nU znak zahvalnosti na iskrenoj saradnji i finansijskoj podršci Ministarstva privrede, prvi čovek rumske opštine je državnom sekretaru Stevanoviću poklonio primerak monografije “Ruma u Sremu kićenom”.


Poseta Britansko srpske privredne komore NTP-u Čačak\nU okviru Trgovinske misije u Srbiji (Serbian Trade Mission), koja se održava od 23. do 27. maja u organizaciji Britansko srpske privredne komore, delegacija komore na čelu sa predsednikom dr Dejvidom Lendsmenom (David Landsman) je 24.maja posetila Naučno tehnološki park Čačak. Tom prilikom je održan sastanak čiji je cilj osnaživanje veze i saradnje između Velike Britanije i Srbije, kao i pružanje podrške preduzetnicima sa inovatovnim idejama.\nTokom ovog događaja su prezentovane značajne informacije mladim preduzetnicima kojima je potrebna podrška u realizaciji inovativnih ideja.\nBritansko srpska privredna komora predstavlja potpuno nezavisnu bilateralnu organizaciju sa registrovanom kancelarijom u Londonu i predstavništvom u Beogradu, a njen cilj je povezivanje kompanija, poslovnih ljudi, preduzetnika, obrazovanja, umetnosti i kulture izmedju UK i Srbije.\nU Čačku postoji nekoliko vrlo uspešnih kompanija koje su članice Britansko srpske komore i na osnovu njihovog primera će se nastaviti razvitak ostalih kompanija sa ciljem povećanja saradnje britanske i srpske privrede.\nCilj je da se u narednih 5 godina investira 25 miliona eura u startape u ranoj fazi i da se ideje tih startapa komercijalno povećaju, ubrzaju i naprave kompetitivnim za neka druga strana i veća tržišta.\nDr Dejvid Lendsmen je istakao da je u Srbiji jako važno podržati tehnološke poslove u ranim fazama i stoga je plan da se u narednih 5 godina izvrši investiranje u iznosu od 25 miliona eura u startape koji su u ranoj fazi razvoja. Takođe, delegati Britansko srpske komore ističu da imaju velikih finansijskih i tehnoloških sredstava, stoga smatraju da mogu da pomoći razvoju srpskog ekosistema putem slanja srpskih startap kompanija u Veliku Britaniju i time doprinesu odnosu britanske i srpske privrede.\nOvaj događaj predstavlja višestruki značaj za NTP Čačak, kao i za srpski startap ekosistem, jer će saradnja sa Velikom Britanijom omogućiti sticanje novih znanja i veština i dodatne podrške startap kompanijama.


Navaljni osuđen zbog filma o Medvedevu\nNavaljni osuđen za klevetu zbog filma o Medvedevu\nSvet Autor:Beta/AFP/AP31. maj. 201717:13 > 17:13\nSud u Moskvi osudio je danas lidera ruske opozicije Alekseja Navaljnog zbog klevete, po tužbi ruskog multimilijardera Ališera Usmanova.\nUsmanov, za koga se procenjuje da ima 15 milijardi dolara, tužio je Navaljnog zbog navoda u njegovom dokumentarnom filmu o istrazi o navodnom tajnom bogatstvu ruskog premijera Dmitrija Medvedeva, koji je Navaljni objavio na sajtu Jutjub.\nSudija je naložila Navaljnom da ukloni sa interneta taj dokumentarni film, koji je od objavljivanja u martu gledan gotovo 22 miliona puta, čime je postao jedan od najgledanijih video klipova na ruskom jeziku ove godine.\nNavaljni je rekao da će uložiti žalbu na presudu i odbio da postupi po njoj.\n„Upravo ste čuli ključnu frazu u presudi, razlog zbog kojeg je ovo suđenje održano: ‘Da se ukloni video i da se ukloni istraga (o Medvedevu).’ Nećemo to učiniti. Ova istraga je zasnovana na činjenicama“, rekao je Navaljni.\nNavaljni koji je izgradio ime otkrivajući korupciju ruskih zvaničnika, objavio je u filmu pravne dokumente koji pokazuju da su Usmanov i još nekoliko ruskih milijardera prebacili vrednu imovinu humanitarnoj fondaciji koju vodi nekadašnji školski drug Medvedeva.\nMedvedev je negirao svoju povezanost s tom imovinom, dok je Usmanov tvrdio da je prebacivanje luksuzne palate u vlasništvo humanitarne fondacije bio dobronamerni poslovni dogovor.\nNa suđnju koje je trajalo dva dana, sudija je odbacila gotovo sve predloge Navaljnog, uključujući da se Medvedev pozove da svedoči. Ona nije dozvolila svedocima da do]u pred sud, a time ni da procene dokumenta na kojima je zasnovana istraga Navaljnog o Medvedevu.\nProtesti u više desetina ruskih gradova u martu, pokrenuti saznanjima iznetim u filmu Navaljnog o Medvedevu, bili su među najmasovnijim za nekoliko godina. Navaljni je posle presude pozvao građane na nove protese 12. juna. Opozicioni aktivisti u oko 200 ruskih gradova već su podneli zahteve za odobravanje tih skupova.\naleksej navaljniDmitrij MedvedevklevetaOpozicijaRusija\nNovi zakon u Britaniji: Doživotni zatvor za vozače koji ubiju nekog u saobraćaju\n26. jun. 2022 66\nSkidao tablice i urezivao latinično slovo „U“ na kolima\nTrenutak urušavanja tribine u Kolumbiji tokom borbe bikova (VIDEO)


POLJSKI POLITIKOLOG: Zašto Evropa više ne može da vrši pritisak na Rusiju ... | WebTribune\nPOLJSKI POLITIKOLOG: Zašto Evropa više ne može da vrši pritisak na Rusiju …\nHome U FOKUSU POLJSKI POLITIKOLOG: Zašto Evropa više ne može da vrši pritisak na Rusiju …\nPosted date: август 14, 2021 In: U FOKUSU\nRuske vlasti nisu pod ozbiljnim pritiskom Evropske unije. Ovu izjavu dao je poljski politikolog Jakub Koreiba.\nZemlje EU su 2014. godine, po uzoru na SAD, uvele prvi paket ekonomskih sankcija Moskvi. Ovo je bio odgovor na ponovno ujedinjenje Krima sa Ruskom Federacijom i izbijanje građanskog rata u Donbasu, u kojem je Zapad video ruski trag.\nTokom narednih sedam godina, restriktivne mere počele su da utiču na sve više oblasti delovanja, ali nisu uspele da slome Rusiju.\nŠtaviše, ruske vlasti su uspele da okrenu sankcionu politiku Zapada u svoju korist. Oduzevši Evropljanima njihovo tržište, Rusija je počela aktivno razvijati one oblasti koje su u prošlosti bile veoma zavisne od uvoza.\nKao rezultat toga, danas se može primetiti značajan napredak u poljoprivredi i industriji. Ali najzanimljivije je to što je položaj nekih zemalja EU prema Moskvi danas daleko od onog koji je bio 2014. godine.\n„Želeo bih da Evropa radi zajedno i solidarno u svetlu sve većeg pritiska Rusije. Nažalost, zbog Nemačke, koja svoje odnose sa Rusijom smatra strateškim, takvo jedinstvo nije moguće, pa se čak ni ne formira “, rekao je poljski politikolog Jakub Koreiba.\nPrema mišljenju stručnjaka, trenutno nekada ujedinjena Evropa podeljena je na dva tabora.\nU prvu spadaju zemlje zapadne Evrope, predvođene Nemačkom, koje ne vide pretnju od Ruske Federacije i zalažu se za uspostavljanje odnosa sa njom, a drugu formiraju takozvani „mladi Evropljani“.\nOvi poslednji kategorički ne žele da vide Moskvu kao partnera EU i pozivaju da je uguše sankcijama. Zbog ovih neslaganja, stvaranje jedinstvenog fronta protiv Rusije, kao i delovanje evropskog pritiska na nju, apsolutno je nemoguće, jadao se politikolog.\nEvropa izgubila značaj, nema ekonomski i vojni potencijal – Amerika sama protiv Rusije i Kine


Američki mediji: Zašto je Kina za SAD manja opasnost od Rusije i šta može biti povod nuklearnog rata - 02.06.2021, Sputnik Srbija\nUŽIVO Lava se kreće ka obali: Vulkan na La Palmi će danima biti aktivan /video/\nAmerički mediji: Zašto je Kina za SAD manja opasnost od Rusije i šta može biti povod nuklearnog rata\nSastanak predsednika Rusije Vladimira Putina i njegovog američkog kolege Džoa Bajdena održaće se u pravo vreme, jer su Moskva i Vašington na pragu nove trke u... 02.06.2021, Sputnik Srbija\nPrema mišljenju autora članka, povod za nuklearni konflikt između Sjedinjenih Američkih Država, Rusije i Kine može biti čak i nenamerni sukob između zemalja. Stoga je, kako se ističe, predsednicima Putinu i Bajdenu lakše da se dogovore o novom sporazumu o strateškom nuklearnom naoružanju, oslanjajući se na prethodne sporazume. Međutim, mali koraci neće biti dovoljni da se preokrenu destabilizujuće tendencije koje su se razvile u poslednjih četvrt veka.Analitičari, pak, konstatuju da bi Moskva, za razliku od Pekinga, trebalo da predstavlja za Vašington veću zabrinutost zbog „nuklearnog pitanja“, jer će Kina još dugo morati da povećava svoj arsenal da bi sustigla SAD. Pritom, Bela kuća i Kremlj su već dokazali da su sposobni da ispunjavaju međusobne sporazume, stoga bi korist u slučaju njihovog uspeha bila mnogo veća.Kako se navodi u članku, pre svega bi administracija Džoa Bajdena trebalo da predloži ograničavanje količine nuklearnog oružja u obe zemlje pomoću efikasnih provera.Prvi sastanak predsednika Putina i Bajdena održaće se 16. juna u Ženevi. Očekuje se da će lideri razgovarati o strateškoj stabilnosti, borbi protiv pandemije, međunarodnim pitanjima i regionalnim sukobima.Pročitajte još:\nNjihovoj bahatosti nema kraja.Zašto sotone belosvetske uvek polaze sa pozicije gospodara.Možda su navikle,vršeći genocid svuda po svetu.ili misle da su i oni arijevci?Došli su do granica Rusije,manifestujući silu i bahatost,govore o nuklearnom ratu,pri tome izazivajući i ophodeći se prema Rusiji kao prema ljudima niže vrste!Zar im je mozak veličine klikera?Možda je to samo gluma,testiraju nerve Rusije?Dokle će da idu u tom testiranju?Dali se osvrću na svoj jadan narod,koji bi bio zbrisan u nuklearnom ratu?I čudi me taj njihov narod.Svi ćute!Kao da je to sasvim normalno što njihova vojska je hiljadama kilometara od svoje države pri tom govore o ruskom malignom uticaju,a oni su ti koji su uz Rusku granicu.Zašto,koga misle da prevare?Svoj narod?Dali su to uopšte ljudi?Možda su stvarno gmizavci sa druge planete?Il su mega korporacije,ispranih mozgova,ljudski roboti pred čijim očima su samo zelene novčanice!Što će uništiti svoj narod nema veze,važno je da se oni sakriju u slučaju rata misleći da će preživeti?U stanju su da unište i planetu,sunčev sistem,galaksiju i svemir ako treba samo da oni vladaju!Šteta što imaju samo osamdesetak godina na raspolaganju u svojim bednim životima,što je samo tren.Nestaće zauvek!\nza ameriku je opasna i najmnja konkurencija u bilo čemu...pa i u sportu gde je ograman novac. Zar se nismo uverili u to već nebrojeno puta do sada?\nsvet, vesti, džo bajden, nuklearni rat, sukob, sad, vladimir putin, rusija\n19:57 02.06.2021 (Osveženo: 01:14 26.08.2021)\nCC0 / pixabay / Nuklearni rat\nSastanak predsednika Rusije Vladimira Putina i njegovog američkog kolege Džoa Bajdena održaće se u pravo vreme, jer su Moskva i Vašington na pragu nove trke u nuklearnom naoružanju, piše „Nešenal interest“.\nPrema mišljenju autora članka, povod za nuklearni konflikt između Sjedinjenih Američkih Država, Rusije i Kine može biti čak i nenamerni sukob između zemalja. Stoga je, kako se ističe, predsednicima Putinu i Bajdenu lakše da se dogovore o novom sporazumu o strateškom nuklearnom naoružanju, oslanjajući se na prethodne sporazume. Međutim, mali koraci neće biti dovoljni da se preokrenu destabilizujuće tendencije koje su se razvile u poslednjih četvrt veka.\nAnalitičari, pak, konstatuju da bi Moskva, za razliku od Pekinga, trebalo da predstavlja za Vašington veću zabrinutost zbog „nuklearnog pitanja“, jer će Kina još dugo morati da povećava svoj arsenal da bi sustigla SAD. Pritom, Bela kuća i Kremlj su već dokazali da su sposobni da ispunjavaju međusobne sporazume, stoga bi korist u slučaju njihovog uspeha bila mnogo veća.\nKako se navodi u članku, pre svega bi administracija Džoa Bajdena trebalo da predloži ograničavanje količine nuklearnog oružja u obe zemlje pomoću efikasnih provera.\n„Rusija i SAD poseduju oko 3.500 do 4.500 jedinica takvog oružja i mogu održavati taj nivo ukoliko se dogovore“, dodaju autori teksta, ističući da će godišnji izveštaji o održanim ispitivanjima i razmena približnih planova razvoja za narednu deceniju pomoći da se predvidi vektor razvoja nuklearnih programa.\nPrvi sastanak predsednika Putina i Bajdena održaće se 16. juna u Ženevi. Očekuje se da će lideri razgovarati o strateškoj stabilnosti, borbi protiv pandemije, međunarodnim pitanjima i regionalnim sukobima.\nRusija sumnja da Zapad priprema ograničeni nuklearni sukob\n2 Jun, 22:041\n3 Jun, 08:261\nIz minuta u minut: Na sever upalo 350 specijalaca sa dugim cevima, među njima i snajperisti /video/22:17\n20:45Vreme sutra: Oblačno i suvo, do 22 stepena


Da li će Sloga iz Tojšića zbog pandemije ispasti iz Druge lige FBiH? – Radio Feral\nDruga liga FBiH Sjever KALESIJA SPORT\nDa li će Sloga iz Tojšića zbog pandemije ispasti iz Druge lige FBiH?\n28/05/2020 29/05/2020 Mirsad Zulic\t0 Comments\nNogometni savez FBiH je donio odluku o okončanju liga koja se igraju pod vodstvom ovog Saveza.\nNakon održane video sjednice Izvršnog odbora NS FBiH izdato je saopćenje za javnost u kojem se navodi:\n„Uvažavajući mišljenja klubova Prve lige Federacije BiH, Izvršni odbor NS Federacije BiH je donio odluku o završetku Prve lige Federacije BiH ali i svih takmičenja u organizaciji Nogometnog saveza Federacije BiH prema zatečenom stanju. Također, Izvršni odbor NS FBiH će odluku o popunjavanju i napuštanju svih liga donijeti na narednom sastanku do kada će biti poznate odluke Nogometnog/fudbalskog saveza BiH o pitanju prohodnosti u Premijer ligu BiH, a shodno tome i ostalih takmičenja“.\nMnogim klubovima, koji se takmičenje u Prvoj i četiri Druge lige FBiH, nije jasno na koji način će se ovakva odluka odraziti na njihov status, posebno na one koji se nalaze u zoni ispadanja.\nMeđu njima je i FK Sloga iz Tojšića, dugogodišnji član Druge lige FBiH „Sjever“, koji je jesenji dio sezone završio na pretposljednjem mjestu na tabeli.\nU tojšićkom drugoligašu strahuju od najcrnjeg scenarija prema kojem bi ovaj klub ispao iz Druge lige FBiH, iako su nakon završetka jesenjeg dijela sezone učinili sve kako bi obezbijedili opstanak u ligi.\n„ Odmah po završetku jesenjeg dijela prvenstva poduzeli smo odgovarajuće korake kako bi spremni dočekali nastavak takmičenja. Doveli smo nekoliko kvalitetnih pojačanja, obavili pripreme, izvršili reorganizaciju uprave i obezbijedili sve uslove s ciljem opstanka u ligi. Uvjeren sam da imamo ekipu koja može nadoknaditi bodovni zaostatak i ostati u ligi. Ne želim ni pomisliti na opciju da bi za „zelenim stolom“ moglo biti odlučeno o našoj sudbini i eventualnom ispadanju u niži rang takmičenja. Nadam se da to toga neće doći“, kaže Safet Šahmanović, predsjednik FK Sloga Tojšići, koji najavljuje žalbu ukoliko Sloga ispadne iz lige.\nMeđu onima koji vjeruje u drugačiji rasplet situacije je i Muhamed Avdić, predsjednik Sportskog i Nogometnog saveza općine Kalesija, koji se nada da će Sloga ipak ostati u ligi.\n„Sve zavisi od raspleta u Premijer ligi BiH. Ako se nastavi takmičenje u Premijer ligi ili se donese odluka da se prvenstvo okonča na osnovu trenutnog stanja na tabeli i dođe do ispadanja nekog kluba iz Federacije to se će reflektovati i na niže lige. Ovdje treba imati u vidu činjenicu da je u Premijer ligi BiH odigrano dvije trećine prvenstvenih utakmica, što govori da bi se moglo verifikovati postojeće stanje. U Prvoj ligi FBiH je odigrano više od 50 % utakmica i tu je situacija jasnija. Međutim, u Drugoj ligi FBiH je odigrano samo 50% utakmica, na osnovu čega se ne bi trebala donijeti odluka o prihvatanju trenutnog stanja na tabeli. Po meni je najlogičnije da svi klubovi koji se trenutno nalaze u ligi igraju ovaj rang takmičenja i naredne sezone“, rekao je Avdić i naglasio da će Nogometni savez općine Kalesija sa ovakvim stavom nastupiti kod NS TK i NS FBiH.\nInače, FK Sloga iz Tojšića je najstariji klub na području općine Kalesija, koji je u proteklih 65 godina postojanja proizveo veliki broj izuzetno kvalitetnih igrača. Također, iz ove sredine dolazi i aktuelni bh-a reprezentativac Eldar Ćivić, koji trenutno nastupa za mađarski Ferencvaroš.\n(Price sa granice/Radio Feral)\n← U protekla 24 sata u FBiH se oporavilo pet osoba, liječi se još 89 pacijenata\nNa većini benzinskih pumpi u FBiH gorivo skuplje pet feninga →\nObavještenje za poljoprivrednike koji su aplicirali za novčane poticaje\n28/07/2017 Mirza Musanovic\t0\n15/12/2018 Mirsad Zulic\t0\nKALESIJAC MIRZA MUSTAFIĆ U AJAXU


Svetski dan socijalne pravde: prava za trans osobe u Srbiji - Geten\nSvetski dan socijalne pravde: prava za trans osobe u Srbiji\nSvetski dan socijane pravde predstavlja dan kojim se prepoznaje potreba za promovisanjem napora i borbe s problemima kao što su siromaštvo, socijalno i ekonomsko isključivanje i nezaposlenost.\nGeneralna skupština Ujedinjenih nacija donela je odluku 26. novembra 2007, da se 20. februar obeležava svake godine kao Svetski dan socijalne pravde.\nSrž deklaracije predstavlja garantovanje jednakih mogućnosti za sve, kroz zapošljavanje, socijalnu zaštitu, socijalni dijalog, i osnovne principe i prava.\nDa bi se prevazišle prepreke i problemi u vezi s ljudskim pravima s kojima su trans osobe suočene, određene mere su od suštinske važnosti, uzmemo li u obzir standarde koje su zemlje Evrope dužne da poštuju i omoguće svim ljudima, prema međunarodnom pravu.\nOvi standardi su ključni i za efikasnu borbu protiv sistemske marginalizacije koju trans osobe trpe.\nTakve akcije mogu doneti značajnu dobrobit, uključujući i puno učešće trans osoba u procesima ljudskog razvoja, kao i pozitivne ishode u pogledu zdravlja. Za trans osobe ova promena mora krenuti od najosnovnijeg elementa - priznavanja rodnog identiteta, što osobama u Srbiji treba da bude omogućeno kroz jedan sveobuhvatan Zakon o rodnom identitetu, koji još uvek nemamo, a koji je država Srbija dužna da usvoji prema akcionom planu za primenu Strategije prevencije i zaštite od diskriminacije mera 3.1.6. Gayten-LGBT je na ovu neispunjenu obavezu države više puta ukazivao i formalno se obraćao nadležnom Ministarstvu za rad, boračka i socijalna pitanja.12\nPriznavanje rodnog identiteta, sloboda od nasilja i diskriminacije, depatologizacija, pravo na život, zaposlenje, rad, zdravstvenu zaštitu, obrazovanje, porodična, bračna, imovinska prava - zahtevi su trans osoba u Srbiji, koje na Svetski dan socijalne pravde naglašavamo.\nObezbediti ravnopravan pristup stanovanju, obrazovanju, javnim mestima i sadržajima, mogućnostima za zaposlenje, kao i implementirati Zakon o zabrani diskriminacije i mere kojima se trans osobe štite u ovim kontekstima, uključujući i garantovanje njihove sigurnosti, ključni su elementi koji omogućavaju da se trans osobe tretiraju kao ravnopravna ljudska bića.\nautorka je urednica transserbia.org\n1. Gayten-LGBT: Predat zahtev Ministarstvu rada\n2. Dan depatologizacije 2017: Gayten-LGBT uputio zahteve Ministarstvu zdravlja i Ministarstvu za rad


MAKRON: Rat protiv džihadista u Siriji biće završen do kraja februara! - Informer\nPredsednik Francuske Emanuel Makron ocenio je večeras da će rat protiv džihadista Islamske države u Siriji biti završen do polovine ili kraja februara posle čega slede razgovori s predsednikom te zemlje Bašarom el Asadom\n- Premijer Iraka Hajder al Abadi je 9. decembra proglasio pobedu i kraj rata protiv džihadista. Mislim da će do polovine, ili kraja februara biti pobeda i kraj rata u Siriji - rekao je Makron u intervjuu za televiziju Frans 2.\n- Asad je neprijatelj sirijskog naroda. Moj neprijatelj je Islamska država - rekao je Makron i dodao da je Asad ostao na vlasti do sada jer su ga na terenu štitile one zemlje koje su takođe pobedile rat.\nEmanuel Makron Sirija rat džihadisti\nHahaa nije valjda da su i Francuzi tamo??? Hocu i ja malo da pricam sa Asadom :)))


"Želim da izrazim zahvalnost svima koji su mi pomogli da budem ovde gde jesam. Zadovoljstvo je utoliko veće kada sredina u kojoj ziviš i radiš prepozna tvoje uspehe i nagradi te za njih. Užice je iznedrilo veliki broj vrhunskih sportista i drago mi je da sam uspeo da stanem rame uz rame sa takvim imenima", poručio je Vesnić.\nOn je pre sedam dana u Italiji primio od predstavnika Svetske automobilske federacije nagradu za najboljeg u konkurenciji vozača iz 12 zemalja Evrope.\nPrema oceni Sportskog saveza titula najboljeg kluba u ovoj godini pripala je Košarkaškom klubu Sloboda,koji se plasirao iz Prve košarkaške u Super ligu, gde je osvojio sedmo mesto i plasirao se u završnicu Kupa Radivoja Koraća.\nTadašnji trener Slobode Vladimir Đokić proglašen je najuspešnijim trenerom godine. Za sportski rad i amatersko angažovanje u razvoju košarke nagrađen je Miroslav Radošević.\nVladan Ristanović nagrađen je za pedagoško-vaspitni rad i unapređenje praktičnog i teoretskog rada fizičkog vaspitanja učenika srednjih škola.\nZa doprinos razvoju fudbalskog sporta mladih selekcija Fudbalskog kluba Sloboda nagrađen je Zoran Kljajić.\nBiciklista Marko Pavlović proglašen je za najboljeg sportistu pionira.Streljačica Jovana Dragačevac za najbolju sportistkinju kadeta ,a strelac Borko Vasiljević za najboljeg sportistu juniora.\nZa postignute rezultate na takmičenjima u zemlji i inostranstvu u tradicionalnim sportovima Danijela Popović nagrađena je specijalnim priznanjem.\nSportski savez Užica za životno delo nagradio je Ratka Jokića, za dugogodišnji stvaralački rad u fudbalu i Slobodana Jankovića, za dugogodišnji stvaralački rad u košarci.


Gradski odbor Srpske Desnice iz Valjeva, komentarišući navode lokalnog portala da Komesarijat za izbeglice i migracije predviđa otvaranje najvećeg kampa za migrante na teritoriji Republike Srbije upravo na području Valjeva, ističe da je u pitanju lažna vest plasirana preko pomenutog portala od strane crvenog dela duboke države (postoji i žuta duboka država). Srpska Desnica kao izrazito anti-imigraciona stranka. protivi se bilo kakvoj ideji postojanja kampova za imigrante, ali smo jednako i protiv širenja lažnih vesti od strane onih koji su celu Srbiju, a pogotovu Valjevski kraj svojom politikom kažnjavali zbog četništva.\nFunkcioner Srpske Desnice i predsednik Gradskog odbora Ivan Nešković podseća svoje sugrađane da je vođa Srpske Desnice Miša Vacić prvi uputio poziv predsedniku Republike Srbije Aleksandru Vučiću, da sa dodatnim snagama bezbednosti zatvori jugoistok zemlje da bi sprečio novi talas migranata, što je par dana potom i učinjeno.\nNešković ovom prilikom, takođe javnosti Kolubarkog kraja i Srbije otkriva da iza lokalnog portala, čiji je glavni urednik priveden zbog plasiranja lažne vesti o otvaranju migracionog kampa, stoji nosilac liste SPS-a za Valjevo. SPS je na vlasti od 1945, bili su takođe deo žute hunte koji je srušio državu 5. oktobra i već tri godine kasnije prepakovali SPS zarad ličnih interesa vođenih niskim strastima, postaje deo žutog režima. SPS je deo i današnje vlasti u kojoj se vrlo neprincipijelno ponaša, često napadujući državu kada je opozicija, dok kad su u pitanju plate i privilegije koje državna funkcija daje, tada se ne bune. Zato je vreme da građani na predstojećim izborima i žutoj i crvenoj dubokoj državi i pro-nato opoziciji i licemernim elementima u vlasti kaže zbogom, a poverenje pruži novim mladim narastajućim snagama Desnice. Mi, srpski desničari, imamo patriotsku dužnost da uvek branimo istinu, kao što su naši slavni četnici bili spremni da daju svoje živote za odbranu slobode Srbije, zato podsećajući ponovo da je Valjevo dosta trpelo komunistički teror, moramo pobediti sve levičarske elemente, počevpti od Socijalističke partije Srbije, pa nadalje na sve derivate nastale od levičarske Demokratske stranke. Naše Valjevo je četničko Valjevo, ne smemo dozvoliti da naslednici komunjara uništavaju budućnost.\nNe smemo ponoviti greške. Ne smemo im dozvoliti opstanak na vlasti (crvenima) niti povratak na vlast (žutima). Moramo da budemo jedinstveni u tome da se pošast poput levičarsko-liberalne tiranije više nikada ne povampiri. Nijedna porodica ne treba da brine za svoju bezbednost, bila lažna ili prava vest o migrantima, Srpska Desnica će svojom borbom za domaćinsku Srbiju sprečiti dolazak novih, ali i učiniti odlazak sa vlasti političkih opcija koji žele da dovedu migrante i koje s eu borbi protiv svojih koalicionih partnera koriste izmišljajući lažne vesti, jer ako su takvi prema svojim partnerima u vlasti, kakvi su onda prema svojim građanima? Srpska Desnica ističe da se naša čast naziva i vernost i da građani koji se odluče da nam ukažu poverenje, a i politički subjekti koje sutra Srpska Desnica prihvati za partnera, da to moraju da znaju.\nTags: Srpska desnica, valjevo


Špirić: Trebamo se okrenuti formiranju nove vlasti | Dnevnik.ba\nZamjenik predsjedavajućeg Doma naroda Parlamentarne skupštine BiH Nikola Špirić pozdravio je postignuti kompromis u vezi s formiranjem vlasti na nivou BiH i naglasio da će danas biti predložene liste s imenima članova komisija ovog doma kako bi se završile potrebne parlamentarne procedure.\nŠpirić je, istovremeno, pozvao članove Vijeća ministara u tehničkom mandatu da zaborave staru koaliciju i "kadrovsku željoteku".\nŠpirić, koji je i potpredsjednik SNSD-a, rekao je za Srnu da ne treba kvariti atmosferu kompromisa i započeti proces imenovanja novog Vijeća ministara tako što će odlazeći ministri donositi odluke koje bi trebalo da donese nova vlast.\nOn je istakao da novo Vijeće ministara na čelu sa Zoranom Tegeltijom treba trasirati svoj put, a ne da im oni koji nisu završili svoj posao ostavljaju zadatke na sjednicama zakazanim uoči imenovanja novog saziva.\n"Sjednice Vijeća ministara održane u tehničkom mandatu bile su na ivici zakona, a naredna zakazana za utorak je apsurd koji odslikava stanje u BiH. Na sceni je odsustvo svake realnosti i političke zrelosti ljudi koji o migrantskoj krizi raspravljaju nekoliko dana pred odlazak i nude mjere koje nisu ponudili četiri godine tijekom svog mandata", rekao je Špirić.\nOn je poručio da se treba okrenuti reformama i otkočiti procese koji su zaustavili europski put BiH, ali i narušili unutrašnje odnose i povjerenje među narodima koje treba postupno vraćati.